
转讜住驻讜转





	谞讜转谉 诇讜 砖转讬 讗诪讜转 诇转讜讻讛. 诇驻讬 住驻专讬诐 讚讙专住讬 讜讗诪讛 讬砖 诇驻专砖 讘' 讗诪讜转 诇转讜讻讛 讛讬讬谞讜 诇讛专讞讬讘 讗诪转 讛诪讬诐 砖转讛讗 专讞讘讛 砖转讬 讗诪讜转 讜诪讛 砖讛讬讗 拽专讜讬讛 讗诪讛 诪砖讜诐 讚注讜诪拽讛 讗诪讛: 讜讗诪讛 诪讻讗谉 讜讗诪讛 诪讻讗谉 讻讜'. 讗诪讛 诇讗讜 讛讬讬谞讜 谞讬讙专讗 讚讘谞讬讙专讗 诪砖诪注 讘讛诪拽讘诇 (讘''诪 讚祝 拽讝:) 讚讘注讬谞谉 讚' 讗诪讜转 讜注讜讚 讚讛讻讗 拽讗诪专 讚诇诪''讚 谞讜讟注谉 讜诇诪''讚 讝讜专注谉 讜讛转诐 驻''讛 讚讗讬谉 讝讜专注讬谉 讗讜转谉 讗诇讗 谞讬讙专讗 讛讬讬谞讜 讬讗讜专 讻讚驻''讛 诇注讬诇 讘驻专拽 拽诪讗 (讚祝 讬讙. 讜砖诐) 讜讙讚讜诇 讬讜转专 砖讻诇 讘谞讬 讛讘拽注讛 诪砖拽讬谉 诪诪谞讜 砖讚讜转 讜爪专讬讱 讗专讘注 讗诪讜转: 砖诪注 诪讬谞讛 讚诇讗 注讘讬讚 讗讬谞讬砖 讚讬谞讗 诇谞驻砖讬讛. 诇驻讬 讝讛 讘讞谞诐 谞拽讟 讘诪转谞讬' 砖讛讬转讛 注讜讘专转 讚专讱 讛专讘讬诐 转讜讱 砖讚讛讜 讜谞转谉 诇讛诐 讻讜' 讚讗驻讬诇讜 谞讟诇讜 诇讜 讘讞谞诐 谞诪讬 讻讬讜谉 讚诇讗 注讘讬讚 讗讬谞砖 讚讬谞讗 诇谞驻砖讬讛:





专讘讬谞讜 讙专砖讜诐

驻讬住' 讜讗讬谞讜 诪讻谞讬住 诇转讜讻讛 转讙专讬诐. 诪砖讜诐 砖诇讗 讬驻住讬讚 诇讗讬讚讱 讬专拽讜转讜 讘讚专讬住转 专讙诇讬讛诐:



讜诇讗 讬讻谞住 讘转讜讻讛 诇讬诇讱 诇砖讚讛 讗讞专转. 讻讬 讗诐 诇讙讬谞转讜 讘诇讘讚:



讜讛讞讬爪讜谉. 讗诐 专讜爪讛 讛讜讗 讝讜专注 讗转 讛讚专讱. 讗注"驻 砖讬砖 诇讝讛 讚专讬住转 专讙诇讬诐 注诇讬讜 讜谞讜讟诇 诪讛 砖讬砖转讬讬专 砖诇讗 谞讚专住:



谞转谞讜 诇讜. 讘讬转 讚讬谉:



讚专讱 诪谉 讛爪讚. 诇住讜祝 讙讬谞转讜 砖诇 讝讛 讘住诪讜讱 诇讻讜转诇 诪讚注转 砖谞讬讛谉 讻讬讜谉 砖诇讚注转 砖谞讬讛谉 谞转谞讜 诇讜 诇讬讻谞住 诇讙讬谞转讜 谞讻谞住 讘砖注讛 讻讜':



讗诪专 专讘 讬讛讜讚讛 讗诪专 砖诪讜讗诇. 讛讗讜诪专 诇讞讘讬专讜 诪拽讜诐 讗诪转 讛诪讬诐 讗谞讬 诪讜讻专 诇讱 讻讚讬 诇讛砖拽讜转 诪诪谞讜 讘讬转 讛砖诇讞讬谉 谞讜转谉 诇讜 讘' 讗诪讜转 诇转讜讻讛 砖诇 讗诪转 讛诪讬诐. 讻诇讜诪专 砖讬讛讗 讘' 讗诪讜转 专讞讘:



讜讗诪讛 诪讬讻谉 讜讗诪讛 诪讬讻谉. 谞讜转谉 诇讜 诪谉 讛砖讚讛 诇爪讜专讱 讗讙驻讬' 讻诇讜诪专 诇讙讬讚讜讚讬 砖诇讗 讬爪讗 诇讞讜抓 讜讬注砖讛 诪讛谉 讙讬讚讜讚讬谉 讙讘讜讛讬谉 讗诪讛:



讘讬转 讛拽讬诇讜谉. 砖注讜讘专转 讘讞爪专 砖专讜讞爪讬谉 诇砖诐 讻诇讬 讛讘讬转 讜讗讬谞讜 讙讚讜诇 讻诇 讻讱 谞讜转谉 诇讜 讻讜' 讜讛讜讗 讻诪讚转 讞爪讬 讗诪转 讛砖诇讞讬谉:



讘注诇 讛砖讚讛 讝讜专注谉. 诇驻讬 讻讬 砖诇讜 讛谉 砖诇讗 诪讻专谉 诇讜 讻讬 讗诐 诇转砖诪讬砖 讙讬讚讜讚讬谉:



讘注诇 讛砖讚讛 谞讜讟注谉. 诇驻讬 砖讗讬谉 谞讟讬注转 讗讬诇谉 诪讝讬拽 诇诪讬诐 讻讝专讬注讛 诪砖讜诐 讚讝专注讬诐 诪讞诇讞诇讬 讞诇讞讜诇讬. 诪讞诇讬讚讬谉 讜诪注诇讬谉 注驻专 诇转讜讻讛 注讚 砖诪拽诇拽诇讬谉 讛诪讬诐 讗讘诇 谞讟讬注讛 讛讜诇讻转 讻讚专讻讛 讜诇讗 诪讝拽转:



砖讻诇讜 讗讙驻讬讛. 砖谞驻诇讜:



诪转拽谞讛 诪讗讜转讜 砖讚讛. 砖诪讻专讜 诇讜 诇驻讬 讻讬 诇砖诐 讻讱 谞讬转谉 诇讜 讗讙驻讬讛 砖讗诐 谞驻诇讜 砖谞讜讟诇 讘拽专拽注 讜诪转拽谉 诇讛 讗讙驻讬讛:



讜谞讬诪讗 诇讬讛. 讘注诇 讛砖讚讛:



诪讬讗 讚讬讚讱 讗砖驻讬诇讜 诇讗专注讱. 讻诇讜诪专 诇讗 谞驻诇讜 诇转讜讱 砖讚讬 讻讬 讗诐 诪讬诐 砖诇讱 诪诪砖 讗讻诇讜 讛拽专拽注 讜讛砖驻讬诇讜 讛讙讬讚讜讚讬谉 诇转讜讱 讛诪讬诐 讜讗讬谉 诇讱 诪砖讚讬 诇转拽谉:



讗诇讗 讗诪专 专讘 驻驻讗. 诇讗讜 讛讬讬谞讜 讟注诪讗 讛讜讗 讗)爪"诇 诇讗讜 讛讬讬谞讜 讟注诪讗 讚诪讬诇转讗 讗诇讗 注诇 诪谞转 讻谉. 讚讻讬 讝专讬注 讗诇讗 注诇 诪谞转 讻谉 拽讬讘诇 注诇讬讜 讘注诇 讛砖讚讛 砖讗诐 讻诇讜 讗讙驻讬讬诐 诪转拽谞谉 诪砖讚讛讜:



驻讬住' 谞讟诇讛. 诪讘谞讬 专讛"专:



讜谞转谉 诇讛诐 讚专讱 讗讞专转 诪谉 讛爪讚 诪讛 砖谞转谉 谞转谉. 讚讞讬诇讜驻讬谉 讛谉 讜讗讬谞讜 讬讻讜诇 诇讞讝讜专 讘讜:



讜砖诇讜 诇讗 讛讙讬注讜. 讻诇讜诪专 讗讜转讜 讚专讱 砖专爪讛 诇拽谞讜转 诇讗 讛讙讬注讜 诇驻讬 砖讛讜讗 讬讻讜诇 诇讬转谉 讜诇讝讻讜转 诇讻诇 讘谞讬 专讛"专 讜诇讗讜转谉 砖讗讬谉 讘驻谞讬讜 讗讘诇 讗讬谉 讗讞专 讬讻讜诇 诇讛讞诇讬祝 讜诇诪讻讜专 讞诇拽 砖诇 讗讜转谉 砖讗讬谞讜 讘驻谞讬谞讜:



讗诪讗讬 诇讗 讛讙讬注讜. 讛讜讗讬诇 砖谞转谉 诇讛诐 讚专讱 砖讛讜讗 讬驻讛 讻诪讜 讛专讗砖讜谉:



诇讬谞拽讜讟 驻谞讚讗 讜诇讬转讘. 讻诇讜诪专 讬拽讞 诪驻爪讜 讘讬讚讜 讜讬砖讘 讘讗讜转讜 讚专讱 砖拽谞讛 讜讻诇 诪讬 砖讬专爪讛 诇注讘讜专 讘诪讛 砖拽谞讛 讬讻讛讜 讜讬诪谞注讛讜:



诪讚诇讗 诪爪讬 诇诪讬注讘讚 讛讻讬 砖"诪 诇讗 注讘讬讚 讗讬谞砖 讚讬谞讗 诇谞驻砖讬讛. 讻诇讜诪专 讗讬谉 讗讚诐 专砖讗讬 诇注砖讜转 讚讬谉 诇注爪诪讜 诪谉 讛讗讞专讬诐 讗驻讬' 讘诪拽讜诐 砖讬砖 诇讜 讛驻住讚 讻诪讜 讻讗谉 砖讬砖 诇讜 讛驻住讚 讚诪讛 砖谞转谉 谞转谉 讜砖诇讜 诇讗 讛讙讬注讜. 讜转讬讜讘转讗 诇诪讗谉 讚诪讜拽讬诐 讘讘讘讗 拽诪讗 讚诪讗谉 讚讗讬转 诇讬讛 讛讬讻讗 讚诇讬讻讗 驻住讬讚讗 讚诇讗 注讘讬讚 讗讬谞砖 讚讬谞讗 诇谞驻砖讬讛 讗驻讬' 讛讻讬 诪讜讚讬 讚诇讛讬讻讗 讚讗讬讻讗 驻住讬讚讗 讻讙讜谉 讛讻讗 讚讚专住讬 讗讬谞砖讬 讘砖讚讛讜 讚讜讚讗讬 注讘讬讚 讗讬谞砖 讚讬谞讗 诇谞驻砖讬讛 讜诇讬谞拽讜讟 驻谞讚讗 讜诇讬转讘: 讗诪专 专讘 讝讘讬讚 诇注讜诇诐 讘诪拽讜诐 讚讗讬讻讗 驻住讬讚讗 注讘讬讚 讗讬谞砖 讚讬谞讗 诇谞驻砖讬讛 讜讛讻讗 讟注诪讗 诪讗讬 (诇讗讜) 诪砖讜诐 讚诇讗 讘讚讬谞讗 拽讗转讬讗 诇讬讚讬讛 讻砖谞转谉 诇讛诐 讚专讱 诪谉 讛爪讚 诪砖讜诐 讙讝讬专讛 砖诪讗 讬转谉 诇讛诐 讚专讱 注拽诇转讜谉 讚讛砖转讗 诇讗讜 讘讚讬谞讗 拽讗转讬讗 诇讬讚讬':





专诪讘"谉

讛讻讬 讙专住讬谞谉 讗诪讛 讘讬转 讛砖诇讞讬谉 讗谞讬 诪讜讻专 诇讱 谞讜转谉 诇讜 砖转讬 讗诪讜转 诇转讜讻讛 讜讗诪讛 诪讻讗谉 讜讗诪讛 诪讻讗谉 诇讗讙驻讬讛. 讜讗"转 诇诪讛 谞拽专讗转 讗诪讛 讗讬讻讗 诇诪讬诪专 砖注讜诪拽' 讗诪讛, 讜讛讻讬 讗诪专讬谞谉 讘诪讜"拽. 
讜讛"专 砖诪讜讗诇 讝"诇 讙专讬住 谞讜转谉 诇讜 讘' 讗诪讜转 诇转讜讻讛 讗诪讛 诪讻讗谉 讜讗诪讛 诪讻讗谉 诇讗讙驻讬讛 讜诪驻' 谞讜转谉 诇讜 砖转讬 讗诪讜转 砖诇 砖讚讛 讗诪讛 诪讛谉 诪讻讗谉 讜讛讗讞专转 诪讻讗谉 诇讗讙驻讬讛 讜诇讬转讛 讘谞讜住讞讬 讛讙讗讜谞讬诐 讝"诇 讜诇讗 讚诪讬讗 讗诪讛 讘讬转 讛砖诇讞讬' 诇讛讛讬讗 讚讗诪专讬谞谉 讘诪爪讬注讗 (拽"讝 讘') 讗专讘注 讗诪讜转 讚讗谞讙专讗 讚诪砖诪注 讚讗专讘注 讗诪讜转 讬讛讘讬 诇爪讚讚讬谉 讚讛转诐 讬讗讜专 讙讚讜诇 讛讜讗 讜诪砖拽讬谉 诪诪谞讜 砖讚讜转 讛专讘讛 讜讛讻讗 诇砖讚讛 讗讞转. 



讗诪讗讬 讜砖诇讜 诇讗 讛讙讬注讜 诇谞拽讜讟 驻讬讝专讗 讜诇讬转讬讘. 讛拽砖讛 专"转 讝"诇 讛讬讗讱 讬讙讬注谞讜 砖诇讜 讜谞拽讟 驻讬讝专讗 讜讬转讬讘 讻诇 讻诪讬谞讬讛 讚砖拽讬诇 讚专讻谉 砖诇 专讘讬诐 讜诪讞诇讬祝 讗讜转讛 诇讛诐 讜讻讬 讬驻讛 讻讞 讬讞讬讚 诪讻讞 专讘讬诐 讜讝讛 讙专注 诇讜 诇讛讞诇讬祝 驻讬专讜砖 砖诪讜注讛 讝讜 讻诪讜 砖讗讻转讜讘 讜讝讜 讗讬谞讛 拽讜砖讬讗 讚诪讻诇 诪拽讜诐 拽砖讬讗 讗讬 讞诇讬驻讬讜 讞诇讬驻讬谉 诇讬谞拽讜讟 驻讬讝专讗 诇讬转讬讘 讘讚讬讚讛讜 讜讗讬 诇讗 讘注讜 诇讚讬讚讬讛 诇谞拽讜讟 驻讬讝专讗 讜诇讬转讬讘 讘讚讬讚讬讛 讜讗"转 讛讬讻讬 谞拽讟讬谞谉 讘讙诪' 诇讗拽砖讜讬讬 讘砖诇讜 诇讗 讛讙讬注讜. 讜讬砖 诇讛砖讬讘 讚诪讚拽转谞讬 诪讛 砖谞转谉 谞转谉 拽讗 住诇拽讗 讚注转讱 砖讻讱 驻讬专讜砖 诪砖谞转谞讜 诪讬 砖讛讞诇讬祝 讚专讱 讛专讘讬诐 讘讗讞专转 讻讙讜谉 砖讙讚专 砖诇讛' 讜讛诐 讛诇讻讜 讘讝讜 讜砖转拽讜 讜诪讞诇讜 讜讚讜诪讬讗 讚专讬砖讗 讚拽转谞讬 诪讚注转 砖谞讬讛诐 诪讛 砖谞转谉 谞转谉 砖讞诇讬驻讬讜 讞诇讬驻讬谉 砖讗诇讜 诇讗 讛讬讜 讞诇讬驻讬讜 讞诇讬驻讬谉 拽诇 讛讜讗 诇讛讙讬注 讗转 砖诇讜 讻诇讜诪专 讝讛 讚专讱 讛讞讚砖 砖讗讬谉 讛注诐 专讙讬诇讬谉 讘讛 讗诇讗 讜讚讗讬 讞诇讬驻讬讜 讞诇讬驻讬谉 讜讛讚专讱 讛讬砖谞讛 砖讛讬讗 砖诇讬 诇讗 讛讙讬注讜 砖讗诐 讞讝专讜 讛专讘讬诐 诇注讘讜专 讘转讜讻讜 讜讗讬谞诐 谞诪谞注讬诐 诪诇讬诇讱 讘转讜讱 讚专讻谉 讛专讗砖讜谉 讗讬谞讜 讬讻讜诇 诇诪讜谞注谉 砖讗讬谞讜 讬讻讜诇 诇讘讗 注诐 讻诇 讗讞讚 讜讗讞讚 诇讘讬转 讚讬谉 讜讛讜讗 诇讗 注讘讬讚 讚讬谞讗 诇谞驻砖讬讛 讜诇驻讬讻讱 讛拽砖讜 讘讙诪专讗 讗诪讗讬 讜砖诇讜 诇讗 讛讙讬注讜 诇讬谞拽讜讟 驻讬讝专讗 讜诇讬转讜讘.
讜诪驻专拽讬谞谉 砖讗讬谉 讞诇讬驻讬讜 讞诇讬驻讬谉, 砖讻讬讜谉 砖讛讚专讱 注拽诇转讜谉 讗讬谉 砖转讬拽转谉 讻诇讜诐 砖讻讱 转拽谞讜 诇讛诐 讻讚讬 砖诇讗 讬讛讗 讻诇 讗讞讚 讙讜讚专 讚专讱 讛专讘讬诐 讜谞讜转谉 诇讛诐 讻专爪讜谞讜 砖讗讬谉 诪讬 砖讬诪讞讛 讘讬讚讜 讚拽讚专讗 讚讘讬 砖讜转驻讬 讛讬讗 讜注讜讚 砖讗讬 讗驻砖专 讚诇讬讻讗 讞讚 诪讬谞讬讬讛讜 讘诪讚讬谞转 讛讬诐 砖讗讬谞讜 诪转专爪讛 讘讻讱 讜讗驻讬诇讜 讘谞讬 注讬专 讗讞专转 诪注讻讘讬诐 讻讬讜谉 砖讬砖 诇讛诐 拽诇拽讜诇 讘讚讘专 讻诪讜 砖讗诪专讜 讘讚诇转讬 讛诪讘讜讬 驻专拽 拽诪讗 (讬讗,讘).





专砖讘"讗

讛讻讬 讙专住讬谞谉: 讗诪讛 讘讬转 讛砖诇讞讬谉 讗谞讬 诪讜讻专 诇讱 谞讜转谉 诇讜 砖转讬 讗诪讜转 诇转讜讻讛 讜讗诪讛 诪讻讗谉 讜讗诪讛 诪讻讗谉 诇讗讙驻讬讛. 讛讻诇 讗专讘注 讗诪讜转. 讜讗诐 转讗诪专 讗诐 讻谉 诇诪讛 拽讜专讗 讗讜转讛 讗诪讛. 讬"诇 讻诇 讞诇诇 砖讛诪讬诐 注讜讘专讬谉 讘讜 拽讜专讗 讗诪讛 讗诪转 讛诪讬诐, 讜诇讗讜 讚讜拽讗 讗诪讛. 讜讗讬 谞诪讬 注诇 砖诐 砖注讜诪拽讛 讗诪讛. 讜专"砖 讝"诇 讙专讬住 讗诪讛 诪讻讗谉 讜讗诪讛 诪讻讗谉, 讜讛讻讬 拽讗诪专, 谞讜转谉 砖转讬 讗诪讜转 诇转讜讻讛 砖诇 砖讚讛 诇讗讙驻讬讛 诪诇讘讚 讞诇诇讛 砖讛讜讗 讗诪讛, 砖讛谉 砖诇砖 讘讬谉 讛讻诇, 讜讗讬谉 讙专住转 专讘 讛住驻专讬诐 诪住讻诪转 诇讻讱.



讗诪讗讬 砖诇讜 诇讗 讛讙讬注讜 诇讬谞拽讜讟 驻讝讬专讗 讜诇讬转讬讘. 讛拽砖讛 专讘讬谞讜 转诐 讝"诇, 讜讻讬 讙讚讜诇 讻讞讜 砖诇 讬讞讬讚 诪谉 讛专讘讬诐, 讛讜讗 讘讬专讚 诇注爪诪讜 讜讗谞讜 讗讜诪专讬诐 讚诇讬谞拽讜讟 驻讝讬专讗 讜讬诪谞注 讗转 讛专讘讬诐 诪诇注讘讜专 讘讚专讱 砖讛讬转讛 砖诇讛诐, 讜讗驻讬诇讜 讬讞讬讚 砖讛讞诇讬祝 讚专讱 讛讬讞讬讚 砖诇讗 诪讚注转 砖谞讬讛诐 诇讗 注砖讛 讜诇讗 讻诇讜诐, 讜讻诇 砖讻谉 讘讚专讱 讛专讘讬诐. 讜讬"诇 讚诪砖讜诐 讚拽转谞讬 诪讛 砖谞转谉 谞转谉 讜讛专讘讬诐 注讜砖讬谉 讚专讻谉 砖诐, 砖谞专讗讛 砖谞转专爪讜 讘讞诇讬驻讬讜 讜砖讞诇讬驻讬讜 讞诇讬驻讬谉, 讜讻讬讜谉 砖讻谉 砖诇讜 讛讙讬注讜 讜诇注讘讬讚 讚讬谞讗 诇谞驻砖讬讛 诇讻诇讜转 专讙诇 讛专讘讬诐 诪砖诐. 讜讻讬 拽讗诪专 诇讬讛 讚讗讬 讗驻砖专 诇讛讬讜转 讞诇讬驻讬讜 讞诇讬驻讬谉, 讚讗讬 讗驻砖专 砖诇讗 讬讛讬讛 讛讚专讱 砖谞转谉 诇讛诐 注拽诇转讜谉 诇诪拽爪转 讘谞讬 专砖讜转 讛专讘讬诐, 讜讻讬讜谉 砖讻谉 讗讬谉 讞诇讬驻讬讜 讞诇讬驻讬谉, 讞讝专 讜讛拽砖讛 讗诐 讻谉 诇讬诪讗 诇讛讜 讛讘讜 诇讬 讚讬讚讬 讜砖拽讜诇讜 讚讬讚讻讜 讜诇讬谞拽讜讟 驻讝讬专讗 讜诇讬转讬讘 注诇 讛讚专讱 砖谞转谉 诇讛诐, 讜讗诪讗讬 诪讛 砖谞转谉 谞转谉 讚讗诪专转 讻讬讜谉 讚砖诇讜 诇讗 讛讙讬注讜. 讜讗转讗 诇讗讜拽诪讬 诪转谞讬转讬谉 讻专讘讬 讬讛讜讚讛 讚讗诪专 诪砖诪讬讛 讚专讘讬 讗诇讬注讝专 讚专讘讬诐 砖讘讬专专讜 讚专讱 诇注爪诪谉 诪讛 砖讘讬专专讜 讘讬专专讜 讜讛专讬 讛讬讗 砖诇讛谉, 讜讻诇 砖讻谉 讻讗谉 砖诇讗 讘专专讜 讛诐 诇注爪诪谉 讗诇讗 砖谞转谞讛 讛讜讗 诇讛诐. 讜讗拽砖讬谞谉 诇讘专讜专讛 诇专讘讬 讗诇讬注讝专 讜讻讬 专讘讬诐 讙讝诇谞讬诐 谞讬谞讛讜, 讜讛讗讬讱 讗驻砖专 砖讬讗诪专 专讘讬 讗诇讬注讝专 讻谉. 讜驻讬专砖 专讘 讙讬讚诇 诪砖诪讬讛 讚专讘 诇讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛, 讚诪谉 讛讚讬谉 讬砖 诇讛诐 讚专讱 砖诐, 讗诇讗 砖诇讗 谞讜讚注讛 诇讛诐 注讻砖讬讜 讗诐 诪谉 讛爪讚 讗讜 讘讗诪爪注, 讜讛诐 讘专专讜 诇讛诐 讚专讱 讝讜. 讜讗拽砖讬谞谉 转讜 注诇 讝讛, 砖讗诐 讻谉, 讚专讘讬 讗诇讬注讝专 讚讜拽讗 讘砖讗讘讚讛 诇讛诐 讚专讱 讘讗讜转讛 砖讚讛 拽讗诪专, 诇诪讛 讗诪专 专讘讛 砖讗讬谉 讛诇讻讛 讻专讘讬 讗诇讬注讝专, 讚诪谉 讛讚讬谉 讬砖 诇讘注诇 讛砖讚讛 诇讬转谉 诇讛诐 讚专讱, 讚注讚 讻讗谉 诇讗 驻诇讬讙讬 专讘谞谉 注诇讬讛 讚讗讚诪讜谉 讘驻专拽 讚讬讬谞讬 讙讝专讜转 (讻转讜讘讜转 拽讟, 讘) 讘诪讬 砖讛诇讱 诇诪讚讬谞转 讛讬诐 讜讗讘讚讛 诇讜 讚专讱 砖讚讛讜, 讗讚诪讜谉 讗讜诪专 讬诇讱 讘拽爪专讛 讜讞讻诪讬诐 讗讜诪专讬诐 讬拽讞 诇讜 讚专讱 讘诪讗讛 诪谞讛 讗讜 讬驻专讞 讘讗讜讬专, 讗诇讗 讘讗讞讚 讚讗转讬 诪讻讞 讗专讘注讛, 讚讗诪专 诇讬讛 讗讬 砖转拽转 砖转拽转 讜讗讬 诇讗 诪讛讚专谞讗 砖讟专讗 诇诪专讬讬讛讜, 讗讘诇 讘讗讞讚 讚讗转讬 诪讻讞 讞讚, 讗讬 谞诪讬 讞讚 讚讗讬转 诇讬讛 讚专讱 注诇 讞讚, 讻讜诇讬 注诇诪讗 诪讜讚讜 讚讗诪专 诇讬讛 讗讜专讞讗讬 讙讘讬 讚讬讚讱 讛讜讗. 讜讗讬 讗诪专转 讛讗 讚拽讗诪专 专讘讛 讗讬谉 讛诇讻讛 讻专讘讬 讗诇讬注讝专 讛讬讬谞讜 讘诪讛 砖讘专专讜 诇注爪诪谉, 讚诪讚讬谞讗 讘注诇 讛砖讚讛 讬讘专讜专 诇讛谉 讗讜 讬讘讬讗讜 专讗讬讛. 诇讗 讛讬讗, 讚诪讚拽讗诪专 专讘讛 讗讬谉 讛诇讻讛 讻专讘讬 讗诇讬注讝专 住转诐, 诪砖诪注 砖讗讬谉 诇讛诐 讚专讱 讻诇诇, 讚诪砖诪注 诇讬讛 讚讛讗 讚诪讬讗 诇讛讗讬 讚诪讬 砖讛诇讱 诇诪讚讬谞转 讛讬诐, 讚讗讬 诇讗, 诇讬诪讗 讗讬谉 讛诇讻讛 讻专讘讬 讗诇讬注讝专 讚讗诪专 诪讛 砖讘专专讜 讘专专讜 讗诇讗 讘讜专专 讛讜讗 诇讛诐 讚专讱, 讗诇讗 讜讚讗讬 讘砖诇讗 讗讘讚讛 诇讛诐 讛讚专讱 讛讜讗, 讜诪砖讜诐 讚讚诪讬讗 诇讗讚诪讜谉 讜讙专讬注讗 诪讬谞讛. 讜驻专讬拽 (诪讗谉) 讚讘砖讗讘讚讛 诇讛诐 讛讚专讱 诇讗 讗诪专 讻讬 讛讗 讚专讘讛 讚讗讬谉 讛诇讻讛 讻专讘讬 讗诇讬注讝专. 讜讟注诪讗 诪讗讬, 讛砖转讗 讛讚专讬 诇讘专讜专讬 诪转谞讬转讬谉, 讻诇讜诪专 讗驻讬诇讜 讻讬 诪讜拽诪转 诪转谞讬转讬谉 讻专讘讬 讗诇讬注讝专 讜讻专讘讬 讗诇讬注讝专 讘砖讗讘讚讛 诇讛诐 讛讚专讱 讘讗讜转讛 砖讚讛, 诪讻诇 诪拽讜诐 诪转谞讬转讬谉 诇讗 谞讗讘讚讛 诇讛诐 讚专讱, 讚讚专讻谉 讬讚讜注, 讜诇讗 讛讙讬注讜 讘注诇 讛砖讚讛, 讗诐 讻谉 讗讻转讬 诇讬诪讗 诇讛讜 砖拽讜诇讜 讚讬讚讻讜 讜讛讘讜 诇讬 讚讬讚讬. 讜驻专讬砖谞讗 讟注诪讗 讚诪转谞讬转讬谉 诪讚专讘讬 讬讛讜讚讛 讚讗诪专 诪讬爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜. 讜转讜 诇讗 爪专讬讻讬谞谉 诇讛讗 讚专讘讬 讗诇讬注讝专 讻诇诇. 讻谉 谞专讗讛 驻讬专讜砖 砖诪讜注转讬谞讜. 讜驻谞讬诐 专讘讬诐 谞讗诪专讜 讘讛 讜讝讛 谞专讗讛 注讬拽专. 讜讘驻专拽 讛诪谞讬讞 讗转 讛讻讚 (讘"拽 讻讞, 讗) 讛讘讬讗讜 诪砖谞转讬谞讜 讙讘讬 驻诇讜讙转讗 讚注讘讬讚 讗讬谞讬砖 讚讬谞讗 诇谞驻砖讬讛, 讜讗拽砖讜 谞诪讬 讛转诐 诇讬诪讗 诇讛讜 砖拽讜诇讜 讚讬讚讻讜 讜讛讘讜 讚讬讚讬 讻讚讗拽砖讜 讛讻讗, 讜驻专讬砖讜 讟注诪讗 讻讚专讘 讬讛讜讚讛 讜诇讗 讗讚讻专讜 讘讛 讛讗 讚专讘讬 讗诇讬注讝专, 讚讗诇诪讗 讟注诪讬讛 讚诪转谞讬转讬谉 讻专讘 讬讛讜讚讛.





讛诪讗讬专讬

讛诪砖谞讛 讛砖砖讬转 讜讛讻讜谞讛 讘讛 讻讻讜谞转 诪砖谞讛 砖诇驻谞讬讛 诪讬 砖讬砖 诇讜 讙谞讛 诇驻谞讬诐 诪讙谞转讜 砖诇 讞讘专讜 谞讻谞住 讘砖注讛 砖讘谞讬 讗讚诐 谞讻谞住讬谉 讜讬讜爪讗 讘砖注讛 砖讘谞讬 讗讚诐 讬讜爪讗讬诐 讜讗讬谞讜 诪讻谞讬住 转讙专讬谉 讜诇讗 讬讻谞住 诪转讜讻讛 诇转讜讱 砖讚讛 讗讞专转 讜讛讞讬爪讜谉 讝讜专注 讗转 讛讚专讱 谞转谞讜 诇讜 讚专讱 诪谉 讛爪讚 诪讚注转 砖谞讬讛诐 谞讻谞住 讘砖注讛 砖讛讜讗 专讜爪讛 讜诪讻谞讬住 诇转讜讻讛 转讙专讬谉 讜诇讗 讬讻谞住 诪转讜讻讛 诇转讜讱 砖讚讛 讗讞专转 讜讝讛 讜讝讛 讗讬谞谉 专砖讗讬谉 诇讝专注讛 讗诪专 讛专"诐 讛讟注诐 砖诇讗 讬讻谞住 诇转讜讻讛 诇砖讚讛 讗讞专转 讜讗注"驻 砖谞转谞讜 诇讜 诪讚注转 砖谞讬讛诐 讚专讱 诇驻讬 砖讛讜讗 诪专讘讛 注诇讬讛诐 讛讚专讱 讜诇讗 谞转谞讜 诇讜 讗诇讗 诇爪专讱 讙谞转讜:



讗诪专 讛诪讗讬专讬 诪讬 砖讬砖 诇讜 讙谞讛 诇驻谞讬诐 诪讙谞转讜 砖诇 讞讘专讜 讜讬砖 诇讜 讚专讱 注诇 讘注诇 讙谞讛 讛讞讬爪讜谞讛 注诇 讛讚专讻讬诐 砖讘讬讗专谞讜 讘诪砖谞讛 砖诇驻谞讬讛 讗讜 砖讜转驻讬诐 讜讗讞讬诐 砖讞诇拽讜 讜谞转专爪讜 讝讛 诇讝讛 诇讛讬讜转 诇驻谞讬诪讬 讚专讱 注诇 讛讞讬爪讜谉 讜谞诪爪讗 砖讛讜讗 谞讻谞住 讘讗诪爪注 砖讚讛讜 讗讜 讙谞转讜 砖诇 讝讛 讗讬谞讜 谞讻谞住 讜讬讜爪讗 讗诇讗 讘砖注讛 砖讘谞讬 讗讚诐 谞讻谞住讬谉 讜讬讜爪讗讬诐 讛讜讗讬诇 讜讻谞讬住转讜 诪讝拽转 诇讜 讛专讘讛 讗讬谞讜 讬讻讜诇 诇讛转诪讬讚 讘讛 讗诇讗 讘砖注讛 砖讘注诇讬 讙谞讜转 专讙讬诇讬谉 诇讬讻谞住 讜诇爪讗转 讜讗讬谞讜 诪讻谞讬住 诇转讜讻讛 转讙专讬诐 诇拽谞讜转 诪讬专拽讜转 砖讘讙谞转讜 讗诇讗 讬诇拽讟 讜讬讜爪讬讗 诇讛诐 讜诇讗 讬讻谞住 诪转讜讻讛 诇砖讚讛 讗讞专转 专"诇 砖讗诐 讗讬谞讜 爪专讬讱 诇讬讻谞住 诇讙谞讛 讝讜 讗诇讗 讻讚讬 诇注砖讜转讛 拽驻谞讚专讬讗 诇讬讻谞住 诪转讜讻讛 诇砖讚讛 讗讞专转 讗讬谞讜 专砖讗讬 诇讗 谞砖转注讘讚 诇讜 讚专讱 讗诇讗 诇爪讜专讱 注爪诪讛 砖诇 讙谞讛 讜讛讞讬爪讜谉 讝讜专注 讗转 讛讚专讱 砖诇讗 谞砖转注讘讚 诇讜 讗诇讗 诇讬诇讱 讘讛 谞转谉 诇讜 讚专讱 诪谉 讛爪讚 诪讚注转 砖谞讬讛诐 专"诇 砖谞转专爪讜 讝讛 诇讝讛 诇讛讬讜转 讚专讱 砖诇 驻谞讬诪讬 注诇 讞讬爪讜谉 诪爪讚 砖讚讛讜 讗讜 讙谞转讜 砖诇 讞讬爪讜谉 讜诇讗 讘讗诪爪注 谞讻谞住 讘砖注讛 砖讛讜讗 专讜爪讛 砖讛专讬 讗讬谞讜 诪讝讬拽讜 讘讛诇讜讻讜 讜讻谉 诪讻谞讬住 诇转讜讻讛 转讙专讬诐 讗讘诇 诇讗 讬讻谞住 诪转讜讻讛 诇砖讚讛 讗讞专转 砖诇讗 谞砖转注讘讚 诇讜 讗诇讗 诇讗讜转讛 砖讚讛 讜讛专讬 注讻砖讜 诪专讘讛 注诇讬讛谉 讗转 讛讚专讱 讜讝讛 讜讝讛 讗讬谉 专砖讗讬谉 诇讝专注讛 讜讚讗讬 讛讜讗讬诇 讜诪谉 讛爪讚 讛讬讗 讻讱 谞转专爪讜 砖谞讬讛诐 砖诇讗 诇讛注诪讬讚讛 讗诇讗 诇砖讘讬诇 讜诇讛诇讜讱 讜诇讗 诇讝专讬注讛:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



诪讬 砖诪讻专 诇讞讘专讜 诪拽讜诐 讘砖讚讛讜 诇注砖讜转 讘讜 讗诪转 讛诪讬诐 诇讛砖拽讜转 诪诪谞讜 讘讬转 讛砖诇讞讬谉 砖诇讜 讞讬讬讘 诇讬转谉 诇讜 诇讞驻讜专 讗诪转 讛诪讬诐 讝讜 讘专讞讘 砖转讬 讗诪讜转 砖讬讘讗讜 讛诪讬诐 讘讚专讱 讘讛 讘专讜讞讘 讜讘专讘讜讬 讜谞讜转谉 诇讜 注讜讚 讗诪讛 专讜讞讘 诪讻讗谉 讜讗诪讛 专讜讞讘 诪讻讗谉 诇转拽谉 诪讛诐 讗转 讗讙驻讬讛 讗诐 讬驻讜诇 注驻专 砖讘讛谉 讜讬砖 讙讜专住讬谉 砖转讬 讗诪讜转 讗诪讛 诪讻讗谉 讜诪讻讗谉 专"诇 砖讗讬谞讜 讞讜驻专 讘讛 讘专讞讘 砖转讬 讗诪讜转 讗诇讗 讛专讞讘 讛谞讛讜讙 讘讗诪转 讛诪讬诐 讗诇讗 砖转讬 讗诪讜转 讗诇讜 驻讬专讜砖谉 讗讞转 诪讻讗谉 讜讗讞转 诪讻讗谉 诇转拽讜谉 讗讙驻讬讛 诪讻专 诇讜 诪拽讜诐 讘讞爪专讜 诇注砖讜转 讘讜 拽讬诇讜谉 专"诇 讗诪转 讛诪讬诐 拽爪专讛 诇讛注讘讬专 讘讛 砖讜驻讻讬谉 讜诪讬 转讻讘讜住转 讜讻讬讜爪讗 讘讗诇讜 谞讜转谉 讗诪讛 诇讙讜驻讛 讜讞爪讬 讗诪讛 诪讻讗谉 讜讞爪讬 讗诪讛 诪讻讗谉 诇讗讙驻讬诐 讜讗诇讜 讛讗讙驻讬诐 讘注诇 讛砖讚讛 谞讜讟注谉 讜讗讬谉 讛诇讜拽讞 讬讻讜诇 诇注讻讘 讗讘诇 讗诐 专爪讛 讘注诇 讛砖讚讛 诇讝专注谉 讬讻讜诇 讛诇讜拽讞 讬注讻讘 砖讛讝专注讬诐 诪讞诇讞诇讬谉 讗转 讛拽专拽注 讜注讜砖讬谉 讗讜转讜 讟讬讞讜讞 讜诪驻讬诇讬谉 讗转 讛讗讙驻讬诐 诪讛 砖讗讬谉 讻谉 讘谞讟讬注讛 砖讛砖专砖讬诐 诪注诪讬拽讬谉 讛专讘讛 讜讗讬谉 诪讝讬拽讬谉 诇砖驻转讜 讗诪转 讛诪讬诐 讝讜 砖诇 砖诇讞讬谉 讗讜 砖诇 拽讬诇讜谉 砖讛讝讻专谞讜 砖讻诇讜 讗讙驻讬讛 讛专讬 讝讛 讞讜讝专 讜诪转拽谞谉 诪注驻专 讗讜转讜 砖讚讛 讜诇讗 砖谞讗诪专 砖诪讞诪转 讛砖讚讛 讻诇讜 讗讙驻讬讛 讻诇讜诪专 砖谞转驻讝专 注驻专 讛讗讙驻讬诐 讘转讜讱 讛砖讚讛 讜谞讬讚砖 讘讜 讗讚专讘讛 诪讬诪讬讛 砖诇 讗诪转 讛诪讬诐 讝讜 讙讘专讜 讜砖讟驻讜 讗转 讗讙驻讬讛诐 诪注讟 诪注讟 讗诇讗 砖诪谉 讛住转诐 讻讱 拽讘诇 注诇讬讜 讘注诇 讛砖讚讛 诇讛拽谞讜转讜 注驻专 讻诇 砖讚讛讜 诇转拽谉 讗转 讛讗讙驻讬诐 讗讞专 砖讬讻诇讜 砖讗诐 诇讗 讻谉 诪讛讬讻谉 讬讘讬讗 诇讜 注驻专 诇砖诐 讜砖诪讗 转讗诪专 讗诐 讻谉 诇诪讛 谞讜转谉 诪转讞诇讛 讗诪讛 诪讻讗谉 讜讗诪讛 诪讻讗谉 转讚注 砖讛讜讗 谞讜转谉 诇讜 讗诪讛 诪讻讗谉 讜讗诪讛 诪讻讗谉 砖讗讬谉 诇讘注诇 讛砖讚讛 专砖讜转 诇注砖讜转 砖诐 砖讜诐 转砖诪讬砖 砖诇 讘谞讬谉 讗讜 讚讘专 讛诪讻讘讬讚 讗讜 砖诇 讝专讬注讛 讗诇讗 谞讟讬注讛 诇讘讚 讗讘诇 诪谉 讛讗诪讛 讜诇驻谞讬诐 注讜砖讛 讘转讜讱 砖诇讜 诪讛 砖讬专爪讛 讗诇讗 砖讛诇讛 诪转拽谉 讗讙驻讬讜 讘注驻专讜:



讛诪砖谞讛 讛砖讘讬注讬转 讜讛讻讜谞讛 讘讛 讻讻讜谞转 诪讛 砖诇驻谞讬讛 诪讬 砖讛讬转讛 讚专讱 讛专讘讬诐 注讜讘专转 讘转讜讱 砖讚讛讜 谞讟诇讛 讜谞转谞讛 诇讛诐 诪谉 讛爪讚 诪讛 砖谞转谉 谞转谉 讜砖诇讜 诇讗 讛讙讬注讜 讗诪专 讛诪讗讬专讬 诪讬 砖讛讬转讛 讚专讱 讛专讘讬诐 注讜讘专转 讘转讜讱 砖讚讛讜 讛谉 砖讛讜讞讝拽讛 讘讻讱 诪注讜诇诐 讛谉 砖谞转谉 诇讛 诪转讞诇讛 讜讗讞"讻 住转诪讛 讜谞转谉 诇讛 讚专讱 诪谉 讛爪讚 诪讛 砖谞转谉 谞转谉 讜砖诇讜 诇讗 讛讙讬注讜 讜谞诪爪讗 砖讬砖 诇专讘讬诐 注诇 砖讚讛讜 砖转讬 讚专讻讬诐 讜讗讬谉 讬讻讜诇 诇注讻讘谉 讻诇诇 讗祝 讘讗讞转 诪讛谉 讜驻讬专砖讜 讛讟注诐 讘讙诪' 砖讻诇 诪谉 讛爪讚 讚专讱 注拽诇转讜谉 讛讬讗 砖拽专讜讘讛 诇讝讛 讛讘讗 诪讗讜转讜 爪讚 讜专讞讜拽讛 诇讝讛 讛讘讗 诪谉 讛爪讚 讛讗讞专 讜诪注转讛 讗讬谉 讞诇讜驻讜 诪讜注讬诇 讻诇讜诐 讜讛专讬 讘谞讬 专砖讜转 讛专讘讬诐 注讜讘专讬诐 讘专讗砖讜谞讛 讜讗祝 讛砖谞讬讛 讗讬谉 讬讻讜诇 诇注讻讘 砖讻诇 诪爪专 砖讛讞讝讬拽讜 讘讜 专讘讬诐 砖诇讗 讻讚专讱 讙讝诇讛 讗诇讗 讗讜 诪谉 讛讚讬谉 讗讜 讘专砖讜转 讘注诇讬诐 讗注"驻 砖谞诪爪讗 讗讞"讻 砖诪转谞转讜 讗讬谞讛 诪转谞讛 讗住讜专 诇拽诇拽诇讜 讜诇砖讜谉 讗讬住讜专 砖讘诪拽讜诐 讛讝讛 驻讬专讜砖讜 砖讗诐 注砖讛 诇讗 讛讜注讬诇 砖讛谞讜转谉 诇专讘讬诐 讻谞讜转谉 诇砖诪讬诐 讜讗注"驻 砖讛讜讗 讞讜抓 诪谉 讛讚讬谉 砖讻谉 诪爪讬谞讜 讛注讜住拽 讘爪专讻讬 专讘讬诐 讻注讜住拽 讘爪专讻讬 砖诪讬诐 讜诪"诪 讗诐 诇讗 讛讬讛 砖诐 爪讚 注拽诇转讜谉 诇砖讜诐 讗讚诐 讞诇讜驻讜 诪讜注讬诇 讜专砖讗讬 诇讚讞讜转 讻诇 讛讛讜诇讱 砖诐 讗祝 讘讛讻讗讛 讜讚讞讬讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讻讱 讛诐:



讻诇 砖讗讜谞住 讗转 讞讘专讜 讜讛讗谞讜住 诇驻谞讬讜 讜专讜讗讛 讘讗谞住讜 讬砖 诇讜 专砖讜转 诇注砖讜转 讚讬谉 诇注爪诪讜 讜诇讚讞讜转讜 讘讻诇 诪讬谞讬 讚讞讬讛 讜讛讻讗讛 诇住诇拽讜 诪讗讜转讜 讗讜谞住 讜诇讗 住讜祝 讚讘专 讘讚讘专 砖讗诐 讬转注讻讘 注讚 砖讬诇讱 诇讘讬转 讚讬谉 转讛讗 诇讜 驻住讬讚讗 讘讻讱 讗诇讗 讗祝 讘诪拽讜诐 砖讗讬谉 讛诇讬讻转讜 诇讘讬转 讚讬谉 讙讜专诪转 诇讜 驻住讬讚讗 讛讜讗讬诇 讜讛讜讗 诇砖诐 讘注转 砖讝讛 讗讜谞住讜 注讜砖讛 讚讬谉 诇注爪诪讜 讜讻讘专 讘讬讗专谞讜讛 讘拽诪讗 驻专拽 讛讻讚:





讬讚 专诪"讛

注讗. 讛专讬 讗诪专讜 诪讬 砖讬砖 诇讜 讘讜专 诇驻谞讬诐 诪讘讬转讜 砖诇 讞讘讬专讜 讝讛 注讜砖讛 诇讜 驻讜转讞转 讜讝讛 注讜砖讛 诇讜 驻讜转讞转 驻讜转讞转 诇讛讬讻讗 讗"专 讬讜讞谞谉 砖谞讬讛诐 诇讘讜专 讘砖诇诪讗 讘注诇 讛讘讜专 注讜砖讛 诇讜 驻讜转讞转, 讚讘注讬 诇讗讬砖转诪讜专讬 (讘诪讬讗) [诇诪讬讗] 讚讘讜专讬讛 讗诇讗 讘注诇 讛讘讬转 (诇讬诪讗) [诇诪讛] 诇讬讛 讗"专 讗诇注讝专 诪砖讜诐 讞砖讚 讗砖转讜 讻诇讜诪专 讘注诇 讛讘讬转 谞诪讬 注讜砖讛 诇讜 驻讜转讞转 诇讘讜专 诪砖讜诐 讞砖讚 讗砖转讜, 讻讚讬 砖诇讗 讬讛讗 讘注诇 讛讘讜专 [专讙讬诇] 诇讬讻谞住 诇讘讜专讜 砖诇讗 讘驻谞讬 讘注诇 讛讘讬转, 砖讛专讬 讙诐 讛讜讗 注讜砖讛 诇讜 驻讜转讞转, 讜诇讗 讬讛讗 专讙讬诇 诇讬讻谞住 诇讘讬转讜 砖诇 讘注"讛 砖诇讗 讘驻谞讬讜, 讜讻诇 讻讱 诇诪讛 诪砖讜诐 讞砖讚 讗砖转讜 砖诇 讘注诇 讛讘讬转:



讜. 诪讬 砖讬砖 诇讜 讙讬谞讛 诇驻谞讬诐 诪讙讬谞转讜 砖诇 讞讘讬专讜 谞讻谞住 讘砖注讛 砖讚专讱 讘谞讬 讗讚诐 [谞讻谞住讬谉 讜讬讜爪讗 讘砖注讛 砖讚专讱 讘谞讬 讗讚诐] 讬讜爪讗讬谉 讜讗讬谞讜 诪讻谞讬住 诇转讜讻讛 转讙专讬谉 讜诇讗 讬讻谞住 诪转讜讻讛 诇砖讚讛 讛讗讞专转 讜讛讞讬爪讜谉 讝讜专注 讗转 讛讚专讱 讛讗 诪转谞讬转讬谉 谞诪讬 讘砖讬砖 诇讜 讚专讱 诇驻谞讬诪讬 注诇 讛讞讬爪讜谉 讛讜讗, 讜砖"诪 讚讙讜驻讛 讚讞讬爪讜谉 讛讜讗:



讝. 谞转谞讜 诇讜 讚专讱 诪谉 讛爪讚 诪讚注转 砖谞讬讛诐 谞讻谞住 讘砖注讛 砖讛讜讗 专讜爪讛 讜讬讜爪讗 讘砖注讛 砖讛讜讗 专讜爪讛 讜诪讻谞讬住 诇转讜讻讛 转讙专讬诐 讗讘诇 诇讗 讬讻谞住 诪转讜讻讛 诇砖讚讛 讗讞专转 讜讝讛 讜讝讛 讗讬谞谉 专砖讗讬谉 诇讝专注讛 诪"讟 讚讻讬讜谉 讚讗讬转 诇讬讛 诇注讬讜诇讬 转讙专讬 诇讙讜讛 讗讬转 诇讬讛 驻住讬讚讗 诇诇讜拽讞 讘讝专讬注转 讛讚专讱, 砖诇讗 讬讛讜 讛转讙专讬诐 谞讚讞拽讬诐 讘讝专注讬诐 讻讚讘专讬专谞讗 讘驻专拽 讛诪讜讻专 讗转 讛住驻讬谞讛 讜讛讬讬谞讜 讟注诪讗 讚诇讬转 诇讬讛 专砖讜转讗 诇驻谞讬诪讬 诇诪讝专注讛 讜诇讗 诇诪讬注诇 诪讬谞讛 诇砖讚讛 讗讞专转, 诪砖讜诐 讚讻讬 讗拽谞讬 诇讬讛 讛讛讜讗 讚专讱 诪谉 讛爪讚 诇讗讜 诇诪拽谞讬讬讛 拽谞讬讬谉 讙诪讜专 诇讻诇 诪讬诇讬 讗拽谞讬 诇讬讛, 讚讛讗 诇砖诐 讚专讱 讘诇讞讜讚 讛讜讗 讚讬讛讘讛 谞讛诇讬讛 讜诇讗 诇诪讝专注讛 讬讛讘讛 谞讛诇讬讛, 讜讗讬 讛讜讛 讗讬讻讗 诪谉 讚讬谞讗 诇诪讝专注讛, 讞讬爪讜谉 讛讜讗 讚讛讜讛 诇讬讛 诇诪讝专注讛 讚注讬拽专 讗专注讗 讚讬诇讬讛 讛讬讗, 诪砖讜诐 住讬专讻讗 讚转讙专讬诐 讚驻谞讬诪讬 讛讜讗 讚诪谞注讬谞谉 诇讬讛 诇讞讬爪讜谉, 讜诪爪讬 讞讬爪讜谉 诇诪讬诪专 诇讬讛 诇驻谞讬诪讬 讗讬 讘注讬转 诇诪讝专注讛 讙诇讬转 讗讚注转讬讱 讚诇讗 拽驻讚转 讗讚讜讞拽讗 讚转讙专讬 讜讗讬 讗讬讻讗 诪谉 讚讬谞讗 诇诪讝专注讛 诇讚讬诇讬 讛讜讗 讚讗讬讻讗 诪谉 讚讬谞讗 诇诪讝专注讛 讜注讜讚 讚讗讬 讝专注 诇讛 驻谞讬诪讬 讗讬转 诇讬讛 驻住讬讚讗 诇讞讬爪讜谉 诪转诇转讗 讗谞驻讬, 讞讚讗 讚诪讚讞拽讬 转讙专讬 讘讛谞讛讜 讝专注讬诐 讜注讬讬诇讬 诇砖讗专 讗专注讬转 讚讞讬爪讜谉 讜诪驻住讬讚讬 诇讬讛, 讜注讜讚 讚讘砖注转 注讘讜讚讛 诇讗 住讙讬讗 讚诇讗 讚讞讬拽 讜注讬讬诇 诇砖讚讛 讞讬爪讜谉, 讜注讜讚 讚拽讬诪讗 诇讬讛 讞讝拽讛 讘讙讜讛 诇讙诪专讬 讜注讬讬诇 诪讬谞讛 诇砖讚讛 讗讞专转 讜谞诪爪讗 诪专讘讛 注诇讬讜 讗转 讛讚专讱 讜讛讬讬谞讜 讟注诪讗 讚讙讘讬 讛讻谞住转 转讙专讬诐 诇讗 讞讬讬砖讬谞谉 诇专讬讘讜讬 讚专讱 讜讗讬诇讜 讙讘讬 诪讬注诇 诪转讜讻讛 诇转讜讱 砖讚讛 讗讞专转 讞讬讬砖讬谞谉, 讚讻讬 讗讛谞讬 诇讬讛 诇诪讬转讘 诇讬讛 讚专讱 诪谉 讛爪讚 诇诪讛讜讬 讚专讱 诇讛讛讬讗 砖讚讛 驻谞讬诪讬转 讚讛讜讛 诇讛 讚专讱 讗讛讗讬 砖讚讛 讚讞讬爪讜谉 讜讗驻讬' 注诇 讬讚讬 专讘讜讬 讚专讱, 讗讘诇 诇诪讛讜讬 讚专讱 诇砖讚讛 讗讞专讬转讬 诇讗 讗讛谞讬 诇讬讛 讻诇诇讗 讚诪讬诇转讗, 讛讬讻讗 讚讬讛讬讘 诇讬讛 讚专讱 诪谉 讛爪讚, 讻诇 诇诪讛讜讬 讚专讱 诇讛讛讬讗 砖讚讛 驻谞讬诪讬 讛讚讬谉 注诐 讛驻谞讬诪讬, 讜讗驻讬' 诇讛讻谞讬住 诇转讜讻讛 转讙专讬诐 讚爪讜专讱 讚专讱 讚砖讚讛 驻谞讬诪讬 讛讜讗, 讗讘诇 诇诪讬诇转讗 讗讞专讬转讬 讻讙讜谉 讝专讬注转 讛讚专讱 讗"谞 诇爪讜专讱 砖讚讛 讗讞专转 诇讗 注讚 讚诪转谞讬 讘讛讚讬讛 讘驻讬专讜砖:



注讘. 讗"专 讬讛讜讚讛 讗诪专 砖诪讜讗诇 讗诪讛 讘讬转 讛砖诇讛讬谉 讗谞讬 诪讜讻专 诇讱 谞讜转谉 诇转讜讻讛 砖转讬 讗诪讜转 讗诪讛 诪讻讗谉 讜讗诪讛 诪讻讗谉 诇讗讙驻讬讛 讻诇讜诪专 讗诐 诪讻专 诇讜 诪拽讜诐 讘砖讚讛讜 诇注砖讜转 讘讜 讗诪转 讛诪讬诐 诇讛砖拽讜转 诪诪谞讛 砖讚讛 讘讬转 讛砖诇讛讬谉 砖讛讬转讛 诇诇讜拽讞 住诪讜讻讛 诇讜, 谞讜转谉 诇讜 讚"讗 讘专讜讞讘 讻讚讬 砖讬讛讜 砖转讬 讗诪讜转 诇转讜讻讛 诪拽讜诐 讛注讘专转 讛诪讬诐, 讜讗诪讛 诪讻讗谉 讜讗诪讛 诪讻讗谉 诇讗讙驻讬讛 讗诪讛 讘讬转 讛拽讬诇讜谉 讗谞讬 诪讜讻专 诇讱 谞讜转谉 诇转讜讻讛 讗诪讛 讗讞转 讜讞爪讬 讗诪讛 诪讻讗谉 讜讞爪讬 讗诪讛 诪讻讗谉 诇讗讙驻讬讛 讜讗讬 讝讜 讛讬讗 讗诪讛 讘讬转 讛砖诇讛讬谉 讜讗讬 讝讜 讛讬讗 讗诪讛 讘讬转 讛拽讬诇讜谉, 讗诪讛 讘讬转 讛砖诇讛讬谉 讝讜 砖谞诪砖讻转 诪注爪诪讛 诪谉 讛诪注讬谉 讗讜 诪谉 讛谞讛专 讜诪讬诪讬讛 诪专讜讘讬谉 讜谞诪砖讻讬谉 讘讘转 讗讞转, 讜诇驻讬讻讱 爪专讬讻讛 砖转讛讗 专讞讘讛 砖转讬 讗诪讜转 讜讗诪讛 讘讬转 讛拽讬诇讜谉 讻讙讜谉 讚讚诇讜 诪讬谞讛 讘讚讜诇讗 讜讗讬谉 诪讬诪讬讛 谞诪砖讻讬谉 讛专讘讛 讘讘转 讗讞转, 讜诇驻讬讻讱 讗讬谞讜 爪专讬讱 诇讛专讞讬讘讛 讬讜转专 诪讗诪讛 讗讞转 讜专讗讬讛 诇讛讗 诪讬诇转讗 诪讬讛讗 讚转谞谉 (诪"拽 讘,讗) 诪砖拽讬谉 讘讬转 讛砖诇讛讬谉 讘诪讜注讚 讗讘诇 诇讗 讘砖讘讬注讬转, 讘讬谉 诪诪注讬谉 砖讬爪讗 讘转讞诇讛 讘讬谉 诪诪注讬谉 砖诇讗 讬爪讗 讘转讞诇讛, 讗讘诇 讗讬谉 诪砖拽讬谉 诇讗 诪诪讬 讛讙砖诪讬诐 讜诇讗 诪诪讬 讛拽讬诇讜谉 讜讚讬拽讬谞谉 注诇讛 (砖诐 讚,讗) 讘砖诇诪讗 诪讬 讛拽讬诇讜谉 讗讬讻讗 讟讬专讞讗 讬转讬专讗 讚讘注讬 诇讗砖拽讜讬讬 诪讬谞讬讛 讘讚讜诇讗, 讚砖诪注转 诪讬谞讛 讚讗诪讛 讘讬转 (讛砖诇讛讬谉) 讛拽讬诇讜谉 诇讗 住讙讬讗 诇讛 讘诇讗 讚讜诇讗 讜砖"诪 谞诪讬 讚住转诐 讛砖拽讗转 讘讬转 讛砖诇讛讬谉 诇讗讜 注诇 讬讚讬 讚讜诇讗 讛讜讗 讗诇讗 讛诪讬诐 谞诪砖讻讬谉 诪注爪诪谉, 讜讗诪讟讜诇 讛讻讬 讘注讬讗 专讜讞讗 讟驻讬 讻讚驻专砖讬谞谉:



注讙. 讜讗讜转谉 讗讙驻讬诐 诪讬 讝讜专注谉 [专讘 讬讛讜讚讛 讗诪专 砖诪讜讗诇 讘注诇 讛砖讚讛 讝讜专注诐] 讗"专 谞讞诪谉 讗诪专 砖诪讜讗诇 讘注诇 讛砖讚讛 谞讜讟注谉 讗讘诇 讝讜专注谉 诇讗 诪砖讜诐 讚诪讞诇讞诇讬 讜拽讬"诇 讻专"谞 讘讚讬谞讬:



注讚. 讜讗"专 讬讛讜讚讛 讗诪专 砖诪讜讗诇 讗诪转 讛诪讬诐 砖讻诇讜 讗讙驻讬讛 诪转拽谞谉 诪讗讜转讛 砖讚讛 讘讬讚讜注 砖诇讗 讻诇讜 讗讙驻讬讛 讗诇讗 讘讗讜转讛 砖讚讛 诪转拽讬祝 诇讛 专讘 驻驻讗 诇讬诪讗 诇讬讛 诪讬讗 讚讬讚讱 讗砖驻诇讜讛 诇讗专注讬讱 讗诇讗 讗诪专 专讘 驻驻讗 砖注"诪 讻谉 拽讬讘诇 注诇讬讜 讘注诇 讛砖讚讛:



讞. 诪讬 砖讛讬转讛 讚专讱 讛专讘讬诐 注讜讘专转 讘转讜讱 砖讚讛讜 谞讟诇讛 讜谞转谉 诇讛诐 诪谉 讛爪讚 诪讛 砖谞转谉 谞转谉 讜砖诇讜 诇讗 讛讙讬注讜:



讟. 讚专讱 讛讬讞讬讚 讚"讗 讜讚专讱 讛专讘讬诐 砖砖 注砖专讛 讗诪讛 讚专讱 讛诪诇讱 讗讬谉 诇讛 砖讬注讜专 讚专讱 讛拽讘专 讗讬谉 诇讛 砖讬注讜专 讛诪注诪讚 讚讬讗谞讬 爪驻专讬 讗诪专讜 讘讬转 讗专讘注转 拽讘讬谉 谞讜住讞讗 讗讞专讬谞讗, 讘讬转 转砖注转 拽讘讬谉 讚专讱 讛讬讞讬讚 讚"讗, 谞驻拽讗 诪讬谞讛 诇诪讜讻专 诇讞讘讬专讜 讚专讱 住转诐 讚讗讬谉 驻讞讜转 诪讚"讗, 讗"谞 诇诪讗谉 讚讗讬转讞讝拽 诇讬讛 讚专讱 注诇 砖讚讛 讞讘专讜, 讝讛 讗讜诪专 讗诪讛 讜讝讛 讗讜诪专 讚"讗, 讗讬谉 驻讞讜转 诪讚"讗 讜诇讬转 讛诇讻转讗 讛讻讬谉, 讗诇讗 砖谞讬 讙讜诪讚讬谉 讜诪讞爪讛 讚讗讬谞讜谉 转专讬 讙专诪讬讚讬 讜驻诇讙讗, 讻讚讘注讬谞谉 诇诪讬诪专 拽诪谉 讜讚专讱 讛专讘讬诐 砖砖 注砖专讛 讗诪讛, 讗讬讘注讬 转讬诪讗 诇诪讜讻专 讜讗讬讘注讬 转讬诪讗 讚讗讬转讞讝拽 讜诇讗 讬讚讬注 砖讬注讜专讬讛, 讚讗讬谉 驻讞讜转 诪砖砖 注砖专讛 讗诪讛 讜讻谉 讛诪注诪讚 讘讬转 讗专讘注转 拽讘讬谉, 讗讬讘注讬 转讬诪讗 诇诪讜讻专 诪砖讚讛讜 诪拽讜诐 诇诪注诪讚 住转诐, 讜讗讬讘注讬 转讬诪讗 诇讚讗转讞讝拽 诪讬讛讜 讛讗 讚拽转谞讬 讚专讱 讛诪诇讱 讗讬谉 诇讛 砖讬注讜专 讜讚专讱 讛拽讘专 讗讬谉 诇讛 砖讬注讜专, 诇讗讜 诇诪讜讻专 讗爪讟专讬讻讗 诇讬讛 讜诇讗讜 诇讚讗讬转讞讝拽 讗爪讟专讬讻讗 诇讬讛, 讗诇讗 讚讗讬 讗转专诪讬 诇讬讛 诇诪诇讱 讗讜 诇谞讜砖讗讬 讛诪转 诇注讘讜专 注诇 讚专讱 讝讜 讗讬谞谉 讞讬讬讘讬谉 诇讚讞讜拽 讗转 注爪诪谉 诇驻讬 专讜讞讘 讛讚专讱, 讗诇讗 驻讜专爪讬谉 诪讻讗谉 讜诪讻讗谉 诇注砖讜转 诇讛诐 讚专讱 讜诇讛专讞讬讘 诇讛谉 诇驻讬 爪讜专讱 讛砖注讛 讜讚讜拽讗 诇驻讬 砖注讛 讗讘诇 诇诪拽谞讬讬讛 诪讻讗谉 讜讗讬诇讱 诇讙诪专讬 诇讗:





转讜住驻讜转 专讬"讚

讗诪讛 讘讬转 讛拽讬诇讜谉 讻讜' 谞"诇 讚讗诪讛 讘讬转 讛砖诇讞讬谉 讛讬讗 砖爪专讬讱 诇讛诪砖讬讱 诪讬诐 诪谉 讛谞讛专 诇转讜讱 砖讚讛讜 讚专讱 讗讜转讛 讛讗诪讛 讜讛讬诇讻讱 讻讬讜谉 砖诪谉 讛谞讛专 专讜爪讛 诇讛诪砖讬讱 爪专讬讱 砖讬讛讗 专讞讘讜 砖转讬 讗诪讜转 砖讛诪讬诐 专讘讬诐 讗讘诇 讗诪讛 讘讬转 讛拽讬诇讜谉 讛讬讗 砖讛讬' 砖诐 讘讗专 砖讚讜诇讬谉 诪诪谞讛 讘拽讬诇讜谉 讜诪砖诐 诪诪砖讬讻讬谉 诪讬诐 诇讻诇 讛砖讚讜转 讛拽专讜讘讜转 诇讛 讜讛讬诇讻讱 讚讬 诇讜 讘讗诪讛 专讜讞讘 诪驻谞讬 砖讛诪讬诐 诪专讜讘讬诐:





讘注诇 讛砖讚讛 讝讜专注谉. 讻转讘 专讘讬' 讬爪讞拽 讝爪讜拽"诇 转讬诪讛 讛讗讬讱 讝讜专注讬谉 讜讛讗 诪专讞讬拽讬谉 讗转 讛讝专注讬诐 诪讗诪转 讛诪讬诐 讜诪讘讜专 讙' 讟驻讞讬诐. 讜讛转讬谞讞 讘讗讙驻讬诐 砖诇 砖诇讞讬诐 砖讬砖 讗诪讛 诇讗讙驻讬诐 诪讻诇 爪讚 讜爪讚 讜讬讜讻诇 诇讜诪专 讚讙' 讟驻讞讬' 讝讜专注 讜讙' 讟驻讞讬诐 讬专讞讬拽 讗诇讗 砖诇 讘讬转 讛拽讬诇讜谉 诪讗讬 讗讬讻讗 诇诪讬诪专 讜注讜讚 诪讗谉 讚讗诪专 谞讟注谉 讜讛诇讗 诪专讞讬拽讬谉 讗转 讛讗讬诇谉 讻"讛 讗诪讜转. 讜谞"诇 讚诇拽"诪 讚诇讗 转谞谉 讛专讞拽讛 讗爪诇 讗诪讛 讻诇诇 讗诇讗 讗爪诇 讘讜专 讚讛讗 转谞谉 诇讗 讬讞驻讜专 讗讚诐 讘讜专 住诪讜讱 诇讘讜专讜 砖诇 讞讘专讜 讜诇讗 砖讬讞 讜诇讗 诪注专讛 讜诇讗 讗诪转 讛诪讬诐. 讜诇讗 谞讘专讻转 砖诇 讻讜讘住讬谉 讗诇讗 讗诐 讻谉 讛专讞讬拽 诪讻讜转诇讜 砖诇 讞讘讬专讜 砖诇砖讛 讟驻讞讬诐. 讜诇讙讘讬 讗讬诇谉 谞诪讬 转谞谉 诪专讞讬拽讬谉 讗转 讛讗讬诇谉 诪谉 讛讘讜专 讞诪砖 讜注砖专讬' 讗诪讛 讚讜拽讗 讘讘讜专 砖讛讜讗 注诪讜拽 爪专讬讱 讛专讞拽讛 讗讘诇 讛讗诪讛 砖讗讬谞讛 注诪讜拽讛 讗诇讗 讗诪讛 讗讞转 讗讬谞讛 爪专讬讻讛 讛专讞拽讛 砖讛讝专注讬诐 讜讛砖专砖讬诐 诪注诪讬拽讬谉 讬讜转专 诪诪谞讛 讜诇讗 讬讝讬拽讜 诇讛 讜注讜讚 讛讗 讗诪专讬' 讗诪转 讛诪讬诐 砖讻诇讜 讗讙驻讬' 诪转拽谞讬谉 诪讗讜转讛 砖讚讛:





砖诪注转 诪讬谞讛 诇讗 注讘讬讚 讗讬谞砖 讚讬谞讗 诇谞驻砖讬' 讗驻讬' 讘诪拽讜诐 驻住讬讚讗 谞专讗讛 诇讬 讚诇"讙 讗驻讬诇讜 讘诪拽讜诐 驻住讬讚讗 讚诪讛 驻住讬讚讗 讬砖 讻讗谉 注讚 砖讬诇讱 诇讘"讚 诇讗 谞拽专讗 驻住讬讚讗 讗诇讗 讻注讬谉 讛讛讬讗 讙专讙讬转讗 砖讗诐 讬诪转讬谉 讜诇讗 讬砖拽讛 砖讚讛讜 注讚 砖讬诇讱 诇讘"讚 讬讬讘砖 讜讛转诐 讘专讬砖 驻' 讛诪谞讬讞 讗转 讛讻讚 讗诪专讬' 讘诪拽讜诐 驻住讬讚讗 讚讻"注 诇"驻 讚注讘讬讚 讗讬谞砖 讚讬谞讗 诇谞驻砖讬' 讻讬 驻诇讬讙讬 讛讬讻讗 讚诇讬转 诇讬' 驻住讬讚讗 讜诪拽砖讛 诪讛讻讗 诇诪讗谉 讚讗诪专 诇讗 注讘讬讚 讗驻讬诇讜 讛讬讻讗 讚诇讬转 诇讬' 驻住讬讚讗 砖"诪 讚诇讬转 讻讗谉 驻住讬讚讗 讻诇诇 讚讗"讻 讛讜讛 拽砖讬讗 诇转专讜讜讬讬讛讜 讚讛讗 讻讜诇讛讜 诪讜讚讜 讛讬讻讗 讚讗讬讻讗 驻住讬讚讗 讚注讘讬讚:





砖讬讟讛 诪拽讜讘爪转

 讗讘诇 诇讗 谞讻谞住 讘转讜讻讛 诇砖讚讜转 讗讞专讜转. 驻讬专讜砖 砖讗祝 注诇 驻讬 砖讛专讬 谞转谞讜 诇讜 诪谉 讛爪讚 讗讬谉 诇讜 诇讬讻谞住 讘转讜讻讛 讗诇讗 诇讗讜转讛 砖讚讛 讗讘诇 讘砖讚讛 讗讞专转 诇讗 诪驻谞讬 砖诪专讘讛 注诇讬讛诐 讗转 讛讚专讱 讜讛讗 讚诪讬讗 诇讛讗 讚转谞谉 诇拽讞 讘讞爪专 讗讞专转 诇讗 讬驻转讞 诇讞爪专 讛砖讜转驻讬谉 讜讗诪专讬谞谉 注诇讛 讘讙诪专讗 诪驻谞讬 砖诪专讘讛 注诇讬讛谉 讗转 讛讚专讱. 讛专"讬 谉' 诪讬讙砖 讝"诇. 


讗诪讗讬 讜砖诇讜 诇讗 讛讙讬注讜 诇讬谞拽讜讟 驻讬讝专讗 讜诇讬转讬讘. 讚拽住诇拽讗 讚注转讬谉 讚讛讞诇讬驻讬谉 拽讬讬诪讬诐 讛谉 诪谉 讛讚讬谉 诇驻讬 砖讻讜驻讬谉 注诇 诪讚转 住讚讜诐 砖讝讛 谞讛谞讛 讘诪讛 砖谞转谉 诇讛诐 讗转 讛讚专讱 诪谉 讛爪讚 讜讛诐 讗讬谞谉 讞住专讬谉 讘讻讱 讻诇讜诐 讻谉 驻讬专砖 专砖"讬 讝"诇. 讜拽砖讬讗 诇讬 讛讬讻谉 诪爪讬谞讜 砖讬拽讞 讗讚诐 拽专拽注 砖诇 讞讘专讜 讜讬讞诇讬祝 讘砖诇讜 砖诇讗 诪讚注转 讞讘专讜 诪讟注诐 讝讛 谞讛谞讛 讜讝讛 诇讗 讞住专 讜讘驻专拽 拽诪讗 谞诪讬 讗诪专讬谞谉 诪注诇讬谞谉 诇讬讛 讘谞讻住讬 讚讘讬 诪专 诪专讬讜谉. 讜讗驻砖专 诇讜诪专 讻讬讜谉 讚诇讗 拽谞讛 诇讬讛 讙讜驻讛 讗诇讗 诇讛讬诇讜讻讗 讘注诇诪讗 讜诇讗 注讜讚 讗诇讗 讚讙讜驻讛 砖诇 讘注诇 讛砖讚讛 讻讚转谞谉 讛讞讬爪讜谉 讝讜专注 讗转 讛讚专讱 讻讙讜谉 讝讛 讻讜驻讬谉 注诇 诪讚转 住讚讜诐 诇讬转谉 诇讛诐 讛讬诇讜讱 诪谉 讛爪讚 砖讗讬谉 讞住专讬谉 讘讻讱 讻诇讜诐. 砖诪注 诪讬谞讛 讚诇讗 注讘讬讚 讗讬谞讬砖 讚讬谞讗 诇谞驻砖讬讛 讜讗驻讬诇讜 讘诪拽讜诐 驻住讬讚讗 讜诇讛讘讬讗诐 诇讘讬转 讚讬谉 讗讬 讗驻砖专 诇驻讬 砖讗讬谉 讬讻讜诇 诇讛讝诪讬谉 诇讘讬转 讚讬谉 讻诇 注讜讘专讬 讚专讱. 讙讝专讛 砖诪讗 讬转谉 诇讛诐 讚专讱 注拽诇转讜谉 讛诇讻讱 讗驻讬诇讜 谞转谉 诇讛诐 讚专讱 讬砖专讛 讞诇讬驻讬谉 讛诇诇讜 讘讟诇讬谉 讜讛讬讬谞讜 讟注诪讗 讚讙讝专讬谞谉 讘讛讗 诇驻讬 砖讗诐 讬转谉 诇讛诐 讚专讱 注拽诇转讜谉 诪讗谉 转讘注 讜诪讝诪讬谉 诇讬讛 诇讚讬谞讗. 讜诇拽诪谉 讗讝讬诇 讜诪拽砖讛 讗讬 讛讻讬 讗诪讗讬 诪讛 砖谞转谉 谞转谉 诇讬诪讗 诇讛讜 砖拽讜诇讜 讚讬讚讻讜 讜讛讘讜 讚讬讚讬 讜讗讻讜诇讛讜 驻讬专讜拽讬 诪拽砖讬 诇讛讜. 讜讬砖 诇驻专砖 讚诇讛讗讬 驻讬专讜拽讗 讚诇专讘 讝讘讬讚 诇讗 拽砖讬讗 诇驻讬 砖讛讞诇讬驻讬谉 拽讬讬诪讬谉 诪谉 讛讚讬谉 讛诇讻讱 诪讛 砖谞转谉 谞转谉 诪讬讛讜 砖诇讜 诇讗 讛讙讬注讜 诪砖讜诐 讙讝专讛 砖诪讗 讬转谉 诇讛诐 讚专讱 注拽诇转讜谉. 讜讛诇砖讜谉 讛专讗砖讜谉 讬讜转专 谞讻讜谉 讚讜讚讗讬 讻讬讜谉 讚诪诪讛 谞驻砖讱 讘讟诇讜 讞讻诪讬诐 讗转 讛讞诇讬驻讬谉 诪砖讜诐 讙讝讬专讛 讚讬谉 讛讜讗 讚砖诇讜 讛讙讬注讜 砖讛专讬 诇讗 谞转谉 诇讛诐 讝讜 讗诇讗 讻讚讬 诇讛讞诇讬祝 诇讛诐 专讗砖讜谞讛. 讜驻讬专讜砖 讚专讱 注拽诇转讜谉 砖讛讚专讱 讛专讗砖讜谞讛 拽专讜讘讛 讬讜转专 诇讻诇 讘谞讬 讛注讬专 诇讻诇 讛诪讘讜讗讜转 讜讛讚专讻讬诐 砖专讙讬诇讬谉 诇讬诇讱 诇讛诐 讚专讱 砖讚讛 讝讜 讗讘诇 讛讬讻讗 砖讛专讗砖讜谞讛 拽专讜讘讛 诇诪拽爪转 诪讘讜讗讜转 砖讘注讬专 讜砖谞讬讛 拽专讜讘讛 诇诪拽爪转谉 诇讗讜 讚专讱 注拽诇转讜谉 讛讜讗 诇讚注转 专讘 讝讘讬讚 讜专讘 诪砖专砖讬讗 讜诇专讘 讗砖讬 讻诇 诪谉 讛爪讚 讚专讱 注拽诇转讜谉 讛讬讗 诇驻讬 砖诪拽爪转 讘谞讬 讛注讬专 专讜讘 讛讬诇讜讻谉 诇诪讘讜讗讜转 讛拽专讜讘讬诐 诇讚专讱 专讗砖讜谞讛 讛诇讻讱 讛讜讬讗 讚专讱 砖谞讬讬讛 诇讙讘讬讬讛讜 讚专讱 注拽诇转讜谉 讜讗祝 注诇 驻讬 砖诪拽爪转 讘谞讬 讛注讬专 专讜讘 讛讬诇讜讻谉 诇诪讘讜讗讜转 讛拽专讜讘讬谉 诇讚专讱 砖谞讬讛 讛讞诇讬驻讬谉 讘讟诇讬谉 讻讬讜谉 讚专讘讬诐 诪讛诐 讛专讗砖讜谞讛 谞讜讞 诇讛诐. 讛讗 诪谞讬 专讘讬 讗诇讬注讝专 讛讬讗 讚转谞讬讗 专讘讬 讗诇讬注讝专 讗讜诪专 专讘讬诐 砖讘专专讜 讚专讱 诇注爪诪谉 诪讛 砖讘专专讜 讘专专讜 讜转讜 诇讗 爪专讬讻讬谉 诇讻诇 讛谞讬 驻讬专讜拽讬 讚驻专讬拽谞讗 讘谞讜转谉 诇讛诐 讚专讱 注拽诇转讜谉 讻讜' 讗诇讗 讟注诪讗 讚诪转谞讬转讬谉 诇驻讬 砖讘专专讜 专讘讬诐 讚专讱 讝讜 砖谞转谉 诇讛诐 讜讛谞讬讞讜 讚专讱 讛专讗砖讜谞讛. 讜讬砖 诇讜诪专 诪讚诇讗 讗诪专讬谞谉 讗诇讗 讛讗 诪谞讬 专讘讬 讗诇讬注讝专 讛讬讗 讚诇讗 讗讬讘讟诇讜 诇讛讜 讛谞讱 驻讬专讜拽讬 讚驻专讬拽谞讗 讗诇讗 注专讬讬谉 爪专讬讻讬谉 讗谞讜 诇讛诐 讚诪讚拽转谞讬 谞讟诇讛 讜谞转谞讛 诇讛诐 诪谉 讛爪讚 诪砖诪注 砖讛谞讬讞讜 讛专讘讬诐 讚专讱 专讗砖讜谞讛 讜讛诇讻讜 讘讝讜 砖谞转谉 诇讛诐 诪谉 讛爪讚 讜讝讛 讞专砖 讜讝专注 讗转 讛专讗砖讜谞讛 讛诇讻讱 讻讬讜谉 砖讗讬谉 专讘讬诐 讘讜专专讬谉 注讻砖讬讜 讗转 讛专讗砖讜谞讛 讗诇讗 砖讛讬讞讬讚讬诐 诪讛诇讻讬诐 讘讛 诇驻专拽讬诐 讜诪注转讛 讗讬谉 讘专讗砖讜谞讛 讘专讬专转 专讘讬诐 讚讚讬谉 讛讜讗 砖讬讛讜 讛讞诇讬驻讬谉 拽讬讬诪讬谉 讜诇讬谞拽讜讟 驻讬讝专讗 诇诪谞讜注 讗转 讛讬讞讬讚讬诐 讛讘讗讬诐 诇讬诇讱 讘专讗砖讜谞讛 讗祝 注诇 驻讬 砖讗讬 讗驻砖专 诇讛讘讬讗 讗转 讻讜诇谉 讬讜诐 讬讜诐 诇讘讬转 讚讬谉 诇讛讻讬 讗爪讟专讬讱 诇讛谞讬 驻讬专讜拽讬 讚驻专讬拽讜 讗诪讜专讗讬 讘讟注诐 讛讞诇讬驻讬谉 讙讝专讛 砖诪讗 讬转谉 诇讛诐 讚专讱 注拽诇转讜谉 讻讜'. 讻谉 谞专讗讛 诇讬. 讜转讚注 砖讻谉 讛讜讗 讚讜讚讗讬 诇讗 诇讞谞诐 讟专讞讜 讻诇 讛讗诪讜专讗讬诐 诇讬转谉 讟注诐 注诇 讛讞诇讬驻讬谉 讜专讘 讝讘讬讚 诇讗 诇讞谞诐 讛讜讛 讚讜讞拽 诇讜诪专 讙讝讬专讛 砖诪讗 讬转谉 诇讛诐 讚专讱 注拽诇转讜谉 砖讛专讬 讛讬讜 讬讜讚注讬谉 砖讬砖 诇讛拽砖讜转 讗诐 讛讞诇讬驻讬谉 讘讟诇讬谉 讗诪讗讬 诪讛 砖谞转谉 谞转谉 讗诇讗 诇讗讜 砖诪注 诪讬谞讛 讚讘诪住拽谞讗 谞诪讬 爪专讬讻讬谉 诇讛谞讱 驻讬专讜拽讬. 讜注讜讚 讚讘驻专拽 讛诪谞讬讞 讙专住讬谞谉 讘转专 讻诇 讛诇讬谉 驻讬专讜拽讬 讜诇讬诪讗 诇讛讜 砖拽讜诇讜 讚讬讚讻讜 讻讜' 诪砖讜诐 讚专讘 讬讛讜讚讛 讜诇讗 讗诪专讬谞谉 讗诇讗 诪砖讜诐 讚专讘 讬讛讜讚讛. 讜诇驻讬 讝讛 砖讻转讘转讬 砖讛谞讬讞讜 讛专讘讬诐 讗转 讛专讗砖讜谞讛 讬砖 诇讜诪专 讚诪砖讜诐 讛讻讬 讛讜讛 住诇拽讗 讚注转讬谉 砖讛讞诇讬驻讬谉 拽讬讬诪讬谉 诇驻讬 砖谞转专爪讜 讘讛诐 讛专讘讬诐 讜讬砖 讘讬讚 讛专讘讬诐 诇讛讞诇讬祝 讻讬讜谉 砖讗讬谉 讘讞诇讬驻讬谉 讞讜讘讛 诇讬讞讬讚讬诐 砖诇讗 讛诇讻讜 讘讛 注讚讬讬谉 讜诇讗 诪讟注诐 讻讜驻讬谉 注诇 诪讚转 住讚讜诐. 讜转讚注 讚讛讬讻讬 转讬住讜拽 讗讚注转讬谉 砖讗讚诐 专砖讗讬 诇讛讞诇讬祝 讚专讱 讞讘专讜 讜诇讬转谉 诇讜 诪谉 讛爪讚 讜讛讗 转谞谉 谞转谞讜 诇讜 讚专讱 诪谉 讛爪讚 诪讚注转 砖谞讬讛诐 诪讚注转 砖谞讬讛谉 讗讬谉 砖诇讗 诪讚注转 砖谞讬讛谉 诇讗. 注诇讬讜转. 


讜讝讛 诇砖讜谉 讛专"谉 讝"诇: 讗诪讗讬 讜砖诇讜 诇讗 讛讙讬注讜 讻讜'. 驻讬专讜砖 讚讻讬讜谉 讚转谞谉 诪讛 砖谞转谉 谞转谉 讗诇诪讗 讞诇讬驻讬讜 讞诇讬驻讬谉 砖讻讬讜谉 砖讬讚注讜 讛专讘讬诐 讜砖转拽讜 诪讞诇讜 讗诇讗 讚砖诇讜 诇讗 讛讙讬注讜 诪砖讜诐 讚讗讬谞讜 讬讻讜诇 诇讻讜驻谉 讘讘讬转 讚讬谉 讜讗诪讗讬 讜诇讬谞拽讜讟 讛讜讗 讙讜驻讬讛 驻讬讝专讗 讚注讘讬讚 讗讬谞讬砖 讚讬谞讗 诇谞驻砖讬讛 讜诪讚转谞谉 讜砖诇讜 诇讗 讛讙讬注讜 砖诪注 诪讬谞讛 讚诇讗 注讘讬讚. 讜讗诐 转讗诪专 讜诇讬讚讜拽 讗讬驻讻讗 讚诪讚拽转谞讬 讜砖诇讜 诇讗 讛讙讬注讜 讗讬谉 讞诇讬驻讬讜 讞诇讬驻讬谉 讜讻讬 拽转谞讬 诪讛 砖谞转谉 谞转谉 诪砖讜诐 讚诇讗 注讘讬讚 讗讬谞讬砖 讚讬谞讗 诇谞驻砖讬讛. 讻转讘 讛专诪讘"谉 讝"诇 讚讗诐 讗讬转讗 讚讗讬谉 讞诇讬驻讬讜 讞诇讬驻讬谉 讝讛 讛讚专讱 讛讞讚砖 砖讗讬谉 讛注诐 专讙讬诇讬谉 讘讜 讘拽诇 讛讬讛 讬讻讜诇 诇讛讞讝讬专讛 诇注爪诪讜 讘诇讗讜 诪讬谞拽讟 驻讬讝专讗 讻讬讜谉 砖讗讬谉 专讙讬诇讬谉 讘讜. 讜诇讬 谞专讗讛 讚讗驻讬诇讜 诇诪讗谉 讚讗诪专 诇讗 注讘讬讚 讗讬谞讬砖 讚讬谞讗 诇谞驻砖讬讛 讛谞讬 诪讬诇讬 诇讬讻谞住 诇专砖讜转 讞讘专讜 讜诇讛讜爪讬讗 诪砖诐 讗转 砖诇讜 讗讬 谞诪讬 讘讚讘专 砖讛讬讛 砖诇 讞讘专讜 讜注讻砖讬讜 讝讻讛 讘讜 讻讙讜谉 讚专讱 讝讜 讬砖谞讛 砖诇 专讘讬诐 讚讗驻讬诇讜 讗讬 讞诇讬驻讬讜 讞诇讬驻讬谉 诇诪讗谉 讚讗诪专 诇讗 注讘讬讚 讗讬谞讬砖 讚讬谞讗 诇谞驻砖讬讛 讗讬谞讜 讬讻讜诇 诇诪谞注讛 诪讛诐 讻讬讜谉 讚注讚 注讻砖讬讜 砖诇讛谉 讛讬转讛 讗讘诇 讗讬 讗讬谉 讞诇讬驻讬讜 讞诇讬驻讬谉 讗驻讬诇讜 讗讬 诇讗 注讘讬讚 讗讬谞讬砖 讚讬谞讗 诇谞驻砖讬讛 讬讻讜诇 诇诪谞拽讟 驻讬讝专讗 讜诇诪讞讜转 砖诇讗 讬诇讻讜 讘讚专讱 讞讚砖讛 讻讬讜谉 砖诪注讜诇诐 诇讗 讝讻讜 讘讛 讚讜讚讗讬 讬讻讜诇 讗讚诐 诇诪讞讜转 讘讞讘专讜 砖诇讗 讬讻谞住 讘砖诇讜 讜讘讻讛讗讬 讙讜讜谞讗 诇讬讻讗 诪讗谉 讚驻诇讬讙 讛诇讻讱 讻讬讜谉 讚转谞谉 诪讛 砖谞转谉 谞转谉 讜砖诪注 诪讬谞讛 讚讞诇讬驻讬讜 讞诇讬驻讬谉 讜诪砖讜诐 讛讻讬 讚讬讬拽讬谞谉 讗诪讗讬 砖诇讜 诇讗 讛讙讬注讜. 注讚 讻讗谉. 
讜讛专砖讘"讗 讝"诇 讻转讘 讜讝讛 诇砖讜谞讜: 讗诪讗讬 砖诇讜 诇讗 讛讙讬注讜 诇讬谞拽讜讟 驻讬讝专讗 讜诇讬转讬讘. 讛拽砖讛 专讘讬谞讜 转诐 讝"诇 讜讻讬 讙讚讜诇 讻讜讞讜 砖诇 讬讞讬讚 诪谉 讛专讘讬诐 讛讜讗 讘讬专专 诇注爪诪讜 讜讗谞讜 讗讜诪专讬诐 讚诇讬谞拽讜讟 驻讬讝专讗 讜讬诪谞注 讗转 讛专讘讬诐 诪诇注讘讜专 讘讚专讱 砖讛讬转讛 砖诇讛诐 讜讗驻讬诇讜 讬讞讬讚 砖讛讞诇讬祝 讚专讱 讬讞讬讚 砖诇讗 诪讚注转 砖谞讬讛诐 诇讗 注砖讛 讜诇讗 讻诇讜诐 讜讻诇 砖讻谉 讘讚专讱 讛专讘讬诐. 讜讬砖 诇讜诪专 讚诪砖讜诐 讚拽转谞讬 诪讛 砖谞转谉 谞转谉 讜讛专讘讬诐 注讜砖讬谉 讚专讻谉 砖诐 谞专讗讛 砖谞转专爪讜 讘讞诇讬驻讬讜 讜砖讞诇讬驻讬讜 讞诇讬驻讬谉 讜讻讬讜谉 砖讻谉 砖诇讜 讛讙讬注讜 讜诇讬注讘讬讚 讚讬谞讗 诇谞驻砖讬讛 诇讻诇讜转 讚专讱 讛专讘讬诐 诪砖诐. 讜讻讬 拽讗诪专 诇讬讛 讚讗驻砖专 诇讛讬讜转 讞诇讬驻讬讜 讞诇讬驻讬谉 诪拽砖讛 讚讗讬 讗驻砖专 砖诇讗 讬讛讗 诇讛诐 讛讚专讱 砖谞转谉 诇讛诐 注拽诇转讜谉 诇诪拽爪转 讘谞讬 专砖讜转 讛专讘讬诐 讜讻讬讜谉 砖讻谉 讗讬谉 讞诇讬驻讬讜 讞诇讬驻讬谉. 讞讝专 讜讛拽砖讛 讗诐 讻谉 诇讬诪讗 诇讛讜 讛讘讜 诇讬 讚讬讚讬 讜砖拽讜诇讜 讚讬讚讻讜 讜诇讬谞拽讜讟 驻讬讝专讗 讜诇讬转讬讘 注诇 讛讚专讱 砖谞转谉 诇讛诐 讜讗诪讗讬 诪讛 砖谞转谉 谞转谉 讻讬讜谉 讚讗诪专转 讚砖诇讜 诇讗 讛讙讬注讜. 讜讗转讗 诇讗讜拽讜诪讬 诪转谞讬转讬谉 讻专讘 讬讛讜讚讛 讚讗诪专 诪砖诪讬讛 讚专讘讬 讗诇讬注讝专 讚专讘讬诐 砖讘讬专专讜 讚专讱 诇注爪诪谉 诪讛 砖讘专专讜 讘专专讜 讜讛专讬 讛讬讗 砖诇讛谉 讜讻诇 砖讻谉 讻讗谉 砖诇讗 讘专专讜 讛谉 诇注爪诪谉 讗诇讗 砖谞转谞讛 讛讜讗 诇讛诐. 讜讗拽砖讬谞谉 诇讘专讜专讛 诇讚专讘讬 讗诇讬注讝专 讜讻讬 专讘讬诐 讙讝诇谞讬谉 谞讬谞讛讜 讜讛讬讗讱 讗驻砖专 砖讬讗诪专 专讘讬 讗诇讬注讝专 讻谉. 讜驻讬专砖讛 专讘 讙讬讚诇 诪砖诪讬讛 讚专讘 诇讚专讘讬 讗诇讬注讝专 讘砖讗讘讚讛 诇讛诐 讚专讱 讘讗讜转讛 砖讚讛 讚诪谉 讛讚讬谉 讬砖 诇讛诐 讚专讱 砖诐 讗诇讗 砖诇讗 谞讜讚注 诇讛诐 注讻砖讬讜 讗诐 诪谉 讛爪讚 讗讜 讘讗诪爪注 讜讛诐 讘专专讜 诇讛诐 讚专讱 讝讜.





诪讛专砖"讗 - 讞讬讚讜砖讬 讛诇讻讜转

讘驻讬专讜砖 专砖讘"诐 讘讚"讛 讜诇讗 讬讻谞讜住 讻讜' 讚讚诪讬 诇讛讻谞住转 转讙专讬谉 砖讝讛 讻讜' 注讻"诇 讜注讚讬祝 诪讛讻谞住转 转讙专讬谉 讚讛讗 讘住讬驻讗 拽转谞讬 诪讻谞讬住 转讙专讬谉 讜讗驻"讛 拽转谞讬 砖诐 讜诇讗 讬讻谞住 诪转讜讻讛 诇砖讚讛 讗讞专转 讜拽"诇:


讘讚"讛 讚' 拽讘讬谉 讻讜' 讜讘专讬讘讜注 诪' 讗诪讜转 讜讚' 讟驻讞讬诐 讜讙' 讗爪讘注讜转 讻讜' 注讻"诇 诪讛专砖"诇 讛讙讬讛 讛驻讬专讜砖讬诐 讜注砖讛 专讘讜注 讻专爪讜谞讜 讜讞砖讘 讛讗爪讘注讜转 诪讛' 讘讟驻讞 讜讗讬谉 专讬讘讜注讜 诪讻讜讜谉 诪诪砖 讻讬 讬砖 讘讜 讬转专讜谉 讬讜转专 诪讞爪讬 讗爪讘注 讗讘诇 讝讛 讛专讬讘讜注 砖讘驻讬专讜砖讬诐 讛讬砖谞讬诐 讞砖讘 讛讗爪讘注讜转 诪讚' 讘讟驻讞 讚讛讬讬谞讜 讘讙讜讚诇 讜讛专讬讘讜注 诪讻讜讜谉 诪诪砖 讻讬 讛诇"讙 讗诪讜转 讜讘' 讟驻讞讬诐 注诇 谞' 讗诪讜转 讗讜专讱 注讜砖讬诐 讗诇祝 讜转专住"讜 讗诪讜转 讜讚' 讟驻讞讬诐 讗讜专讱 注诇 专讜讞讘 讗诪讛 讜讻谉 讛讜讗 讛专讬讘讜注 砖诇 诪' 讗诪讜转 讜讚"讟 讜讙"讗 讜讙' 专讘注讬 讗爪讘注讜转 讜诪砖讛讜 讻讜' 讻诪讜 砖讻转讜讘 讘驻讬专讜砖讬诐 讜讛讜讗 讻讬 诪' 注诇 诪' 讛讜讗 讗诇祝 讜转"专 讗诪讜转 讜讗讞"讻 注砖讛 讝讗转 讜注砖讛 诪讛诪讜转专 砖住讘讬讘讜 住"讜 讗诪讜转 讜讚' 讟驻讞讬诐 讗讜专讱 讘专讜讞讘 讗诪讛 讜讞转讱 住讘讬讘讜 诇讞转讬讻讜转 讗诪讛 讗砖专 讻"讗 转讛讬讛 讗讜专讻讛 讗诪讛 讜专讜讞讘讛 讚"讟 讜讙' 讗爪讘注讜转 讜讙' 专讜讘注 讗爪讘注 讘讝讜诇转 讛诪砖讛讜 讜拽讞 诇讱 讚' 讞转讬讻讜转 讻讗诇讜 讜爪专祝 讗讜转谉 讝讜 诇诪注诇讛 诪讝讜 讜讬讛讬讛 讙' 讗诪讜转 讜讟驻讞 讗讞讚 讜讙' 讗爪讘注讜转 爪专祝 讻诇 诪' 讛讞转讬讻讜转 砖诪爪讚 讗讞讚 (讻讝讛) 讬讛讬讛 讬"驻 讻讞砖讘讜谉 讛讝讛 讚讛讬讬谞讜 住讱 讛讻诇 诇"讘 讗诪讜转 讜讛' 讟驻讞讬诐 讜讘' 讗爪讘注讜转 讘专讜讞讘 讗诪讛 讜讻谉 诪' 讛讞转讬讻讜转 砖诪爪讚 讛砖谞讬 讬讛讬讛 (讻讝讛) 爪专祝 讗讜转谉 讬讛讬讛 住讱 讛讻诇 住"讛 讗诪讜转 讜讛' 讟驻讞讬诐 讗讜专讱 讜讗诪讛 专讜讞讘 拽讞 诇讱 讛拽专谉 砖讛讜讗 讚' 讟驻讞讬诐 讜讙"讗 讜讙' 专"讗 注诇 讚"讟 讜讙"讗 讜讙专"讗 讜注砖讛 诪诪谞讜 讗诪讛 讘讗讜专讱 讜诪转讞诇讛 拽讞 讛讚' 讟驻讞讬诐 注诇 讚"讟 讜讗讞专 讻讱 讞转讜讱 诪爪讚 讗讞讚 讙' 讗爪讘注讜转 讜讙' 专讘讬注讬 讗爪讘注 专讜讞讘 讘讗讜专讱 讚"讟 讜讛注诪讬讚讛讜 诪爪讚 讛砖谞讬 讜讬讛讬讛 讗讜专讻讜 讛' 讟驻讞讬诐 讜讙"讗 讜讞爪讬 讗爪讘注 讘专讜讞讘 讚' 讟驻讞讬诐 注讜讚 拽讞 诪讛拽专谉 讙"讗 注诇 讙"讗 讞转讜讱 讗讜转讜 诇砖砖讛 讞转讬讻讜转 讜讬讛讬讛 讻诇 讞讞讬讻讛 专讜讞讘 讞爪讬 讗爪讘注 讜讗讜专讱 讙"讗 爪专祝 讗讜转谉 讜讬讛讬讛 讘讗讜专讱 讬"讞 讗爪讘注讜转 讜专讜讞讘 讞"讗 讜讛注诪讬讚讛讜 讙"讻 砖诐 专讜讞讘讜 诇专讜讞讘 讛讚' 讟驻讞讬诐 讬讛讬讛 诪讻讜讜谉 讗诪讛 讗讜专讱 讜讚"讟 专讜讞讘 讜讬砖讗专 诇讱 讘' 讗爪讘注讜转 讗讜专讱 讜讞"讗 讘专讜讞讘 注讜讚 拽讞 诇讱 诪讛拽专谉 讙"讗 讗讜专讱 讘专讜讞讘 讙' 专讘讬注讬 讗爪讘注 讗砖专 诪爪讚 讗讞讚 讜讛注诪讬讚讛讜 讗爪诇 讛讙"讗 讗讜专讱 讘专讜讞讘 讙专"讗 讗砖专 诪爪讚 讗讞专 讜讬讛讬讛 专讜讞讘讜 讗爪讘注 讜讞爪讬 讗爪讘注 讘讗讜专讱 讙"讗 讞转讜讱 讗讜转讜 诇讙' 讞转讬讻讜转 讜爪专祝 讗讜转谉 讝讜 诇诪注诇讛 诪讝讜 讜讬讛讬讛 讗讜专讻讜 讟' 讗爪讘注讜转 专讜讞讘 讞"讗 讜爪专祝 讗讜转谉 注诐 讛讘' 讗爪讘注讜转 讘专讜讞讘 讞"讗 砖讻讘专 谞砖讗专讜 讜讬讛讬讜 讘讬讚讱 讬"讗 讗爪讘注讜转 讘讗讜专讱 讞"讗 专讜讞讘 注讜讚 拽讞 诇讱 诪讛拽专谉 讙' 专讘讬注讬 讗爪讘注 注诇 讙' 专讘讬注讬 讗爪讘注 讞转讜讱 诪诪谞讜 专讘讬注 讗爪讘注 讘专讜讞讘 讜讙' 专讘讬注 讘讗讜专讱 讜讛注诪讬讚 专讜讞讘讜 诇讗讜专讱 讛讙' 专讘讬注 讗爪讘注讜转 讗爪讘注 讜讞"讗 专讜讞讘 讜讬讛讬讛 讗爪讘注 讘讗讜专讱 讜讞"讗 专讜讞讘 讜讬砖讗专 诇讱 专讘讬注 讗爪讘注 注诇 专讘讬注 讗爪讘注 讜爪专祝 诪讗爪讘注 讗讜专讱 讘专讜讞讘 讞"讗 注诐 讛讬"讗 讗爪讘注讜转 讬讛讬讛 诇讱 讬"讘 讗爪讘注讜转 讗讜专讱 讘专讜讞讘 讞"讗 讞转讜讱 讗讜转讜 诇砖谞讬诐 讜讬讛讬讛 讘讗讜专讻讜 讻"讚 讗爪讘注讜转 讚讛讬讬谞讜 讗诪讛 讘专讜讞讘 专讘讬注 讗爪讘注 讛注诪讬讚讛讜 注诇 讛讚' 讟驻讞讬诐 讜讬讛讬讛 讗诪讛 讗讜专讱 注诇 讚"讟 讜专讘讬注 讗爪讘注 专讜讞讘 讛注诪讬讚讛讜 注诇 讛住"讛 讗诪讜转 讜讛' 讟驻讞讬诐 砖讻讘专 讘讬讚讱 讬讛讬讛 诇讱 住"讜 讗诪讜转 讜讙' 讟驻讞讬诐 讜专讘讬注 讗爪讘注 讘专讜讞讘 讗诪讛 讛专讬 诇讱 讝讛 讛讞砖讘讜谉 讗讬谞讜 讞住专 诪讞砖讘讜谉 讚诇注讬诇 专拽 讟驻讞 讘驻讞讜转 专讘讬注 讗爪讘注 讜讗诐 讬讛讬讛 讞住专 讟驻讞 讬讛讬讛 讛诪砖讛讜 诪讻讜讜谉 讞诇拽 讗讞讚 诪注砖专讬诐 讘讗爪讘注 讞讜抓 诪讛拽专谉 讗讘诇 讛砖转讗 讚讗讬谞讜 讞住专 专拽 讟驻讞 驻讞讜转 专讘讬注 讗爪讘注 诇讗 讬讛讬讛 讛诪砖讛讜 讞诇拽 讗讞讚 诪注砖专讬诐 讘讗爪讘注 讙诐 注讜讚 讬讞住专 诪讛讛讜讗 讟驻讞 讛专讘讬注 讗爪讘注 注诇 专"讗 砖谞砖讗专 讻讘专 讘讬讚讱 诪讛拽专谉 讜注"讻 讛诪砖讛讜 驻讞讜转 诪讞诇拽 讗讞讚 诪注砖专讬诐 讘讗爪讘注 讜讝讛 讛讜讗 讘专讜专 讛讗专讻转讬 诇讗讬谞诐 讬讜讚注讬诐 讘讞讻诪转 转砖讘讜专转 讜讚讜"拽:





诪讛专"诐

讙诪' 讜讗诪讛 诪讻讗谉 讜讗诪讛 诪讻讗谉 诇讗讙驻讬讛 讘讬转 讛拽讬诇讜谉 讗讙讬 诪讜讻专 诇讱 谞讜转谉 诇讜 讗诪讛 诇转讜讻讛 讜讞爪讬 讗诪讛 诪讻讗谉 讜讞爪讬 讗诪讛 诪讻讗谉 诇讗讙驻讬讛. 讻谉 爪"诇:


转讜住' 讚"讛 谞讜转谉 诇讜 砖转讬 讗诪讜转 诇转讜讻讛 讜讻讜' 讜诪讛 砖讛讜讗 拽专讜讬讛 讗诪讛. 专"诇 讗讘诇 诇驻讬 讙讬专住讗 讚讙专住 讗诪讛 诪讻讗谉 讜讗诪讛 诪讻讗谉 讜讛谉 讛谉 讛砖转讬 讗诪讜转 砖讛讝讻讬专 讘专讗砖讜谞讛 讜诇转讜讻讛 专"诇 诇转讜讱 讛砖讚讛 讗转讬 砖驻讬专 砖拽专讜讬讛 讗诪讛 诪砖讜诐 砖讗讬谉 专讞讘讛 砖诇 讗诪转 讛诪讬诐 讻讬 讗诐 讗诪讛 讗讞转 讜诇驻讬 讝讛 爪"诇 诇讙讬专住讗 讝讜 讚讙诐 讗诪转 讘讬转 讛拽讬诇讜谉 讻讬讜谉 砖拽专讜讬讛 讗诪讛 讛讜讬 讙诐 讻谉 专讞讘讛 讗诪讛 讻诪讜 讘讗诪讛 讘讬转 讛砖诇讞讬谉 讗注"讙 砖讗讬谉 讚讜诪讬谉 讘砖讬注讜专 讗讙驻讬讬诐 讗讘诇 讛讟讜专 讞"诪 诇讗 讻转讘 讻谉 讗诇讗 讻转讘 讚专讜讞讘 讗诪讛 讘讬转 讛拽讬诇讜谉 诇讗 讛讜讬 讻讬 讗诐 讞爪讬 讗诪讛 讜注"砖 讘住讬诪谉 专讬"讝 讙诐 注"砖 讘讞讚讜砖讬 诪讛 砖讻转讘转讬 注诇 讚讘专讬 讛讘"讬:





讞讻诪转 砖诇诪讛

专"砖 讘讚"讛 诪谉 讛爪讚 讗讬谞讜 谞驻住讚 讻"讻 讚讻讬讜谉 讚诪讚注转 砖谞讬讛谉 讻讜' 讻爪"诇 讜谞"讘 讜专"砖 驻讬专砖 诇注讬诇 讘驻专拽 讛住驻讬谞讛 (讘讘讗 讘转专讗 讚祝 驻"讘) 讚讗讬讬专讬 讘讻讬 讛讗讬 讙讜讜谞讗 砖谞转谞讜 诇讛诐 讛讘讬转 讚讬谉 讛讚专讱 诪谉 讛爪讚 注"砖:


讘讚"讛 砖讻诇讜 讗讙驻讬讛 砖谞驻诇讜 讛住"讚:


讘讚"讛 讗诇讗 讘讗讜转讛 砖讚讛 讞讝拽讛 砖谞转驻讝专 讻讜' 讻爪"诇:


讘讚"讛 讚专讱 讛拽讘专 砖谞讜砖讗讬诐 讛诪转 诇拽讜讘专讜 讻爪"诇 讜讛住"讚:


讘讚"讛 讗讬谉 诇讜 讻讜' 讻诇 讛讚专讱 诪讗讘讜诇讗 注讚 住讬讻专讗 讻讜' 讻爪"诇:


讘讚"讛 讛诪注诪讚 讘讙诪专讗 诪驻专砖 讛住"讚:


讘讚"讛 讘讬转 讗专讘注讛 讻讜' 专讜讞讘 注诇 谞' 讗讜专讱 讜讛谞专讗讛 讘注讬谞讬 专讬讘讜注 诪' 讗诪讜转 讜讚' 讟驻讞讬住 讜讚' 讗爪讘注讜转 讜诪注讟 讻讜' 讗"讻 讗诪讗讬 诪讛 砖谞转谉 讻讜' 讻爪"诇:


讬讜转专 讻爪"诇 讜讛住"讚 讜讛砖讗专 谞诪讞拽 讜谞"讘 讘讻讗谉 讬砖 讟注讜转 [注讬讬谉 讘诪讛专砖"讗]:


讘讚"讛 讙讝讬专讛 :





专砖"砖

讘诪砖谞讛 讜诇讗 讬讻谞住 诪转讜讻讛 讻讜'. 驻讬' 讛专注"讘 讚讻讬讜谉 讻讜' 砖注讜讘专 讘讗诪爪注 砖讚讛讜 讻讜'. 转讬诪讛 讚讛讗 讙诐 讘谞转谞讜 诇讜 诪谉 讛爪讚 转谞讬 住讬驻讗 讚诇讗 讬讻谞住 讻讜'. 讜谞专讗讛 讚讛爪讬讜谉 讛讜讗 讟"住 讜爪"诇 讜讗讬谞讜 诪讻谞讬住 诇转讜讻讛 讜讻"诪 诪驻讬' 专砖讘"诐:



专"砖 讚"讛 讗诪讛 讘讛"住. 讜讗"讚 拽讬诇讜谉 讜诇讛砖拽讜转 讘讛诪讜转 讻讜'. 讘专讬砖 诪讜"拽 讗讬转讗 讚诪砖拽讬谉 诪诪谞讜 讙"讻 砖讚讜转 注"砖:



讘诪砖谞讛 讚专讱 讛讬讞讬讚 讚"讗. 讘讙诪专讗 驻住拽 专"讛 讚诇讗 讻诪转谞讬'. 讜转讬诪讛 注诇 驻讬' 讛专诪讘"诐 讜讛专注"讘 讚砖转拽讜 诪讝讛:

